
1. 


INDLEDNING 

Tanken  med  de  følgende  afsnit  er  at  skildre  forholdene  for  de  blinde  og 
svagsynede  i 1911,  da  Dansk  Blindesamfund  stiftedes,  følge  ændringerne 
i de  blindes  kår  siden  dengang  og  slutte  med  en  vurdering  af  forholdene 
i dag  i sammenligning  med  tilstandene  for  et  halvt  århundrede  siden.  I 
denne  fremstilling  vil  interessen  navnlig  være  rettet  mod  at  give  en  så  bred 
indføring  som  mulig  i de  blinde  og  svagsynedes  økonomiske  og  sociale  for- 
hold, mens  f.  eks.  undervisning  og  uddannelse  for  blinde  kun  er  omtalt  i 
mindre  omfang.  Dansk  Blindesamfund  er  nævnt  i de  sammenhæng,  hvor 
foreningen  har  løst  eller  medvirket  ved  løsningen  af  aktuelle  problemer; 
men  hverken  Dansk  Blindesamfund  eller  forfatteren  ønsker,  at  det  indtryk 
skal  fæstne  sig,  at  foreningen  har  hele  æren  for  de  fremskridt,  der  er  fore- 
gået. Der  har  her  været  tale  om  et  samarbejde  mellem  de  interesserede 
myndigheder,  institutioner,  foreninger  og  enkeltpersoner.  - Med  hensyn  til 
en  oversigt  over  fremstillingen  henvises  til  den  udførlige  indholdsforteg- 
nelse foran. 

SOCIAL  LAGDELING  OMKRING  1911 

Det  samfund,  der  eksisterede  ved  Dansk  Bondesamfunds  stiftelse  i 1911, 
var  på  mange  områder  anderledes,  end  det  er  i dag.  Forskellen  gælder  ikke 
mindst  de  sociale  vilkår  for  de  forskellige  samfundsgrupper,  hvoraf  de  mest 
omfattende  dengang  som  nu  er  middelklassen,  arbejderklassen  og  dem  uden 
beskæftigelse,  d.v.s.  de  gamle  og  mange  invalider,  herunder  de  blinde  og 
svagsynede.  Vilkårene  for  de  enkelte  grupper  i 1911  og  dermed  den  sociale 
lagdeling  skal  nu  belyses  nærmere. 

Indkomst  og  formue 

Den  sociale  lagdeling  i et  samfund  afhænger  af  flere  forhold,  hvoraf 
forskelle  i økonomisk  status  er  et  af  de  vigtigste.  Lad  os  derfor  først  under- 
søge indkomsternes  og  formuernes  fordeling  mellem  landets  borgere  den- 
gang. 

Indkomsterne  var  ulige  fordelt.  Tænker  man  sig  således  landets  borgere 
stillet  op  i række  efter  indkomsternes  størrelse  fra  de  rigeste  til  de  fattigste, 
havde  de  rigeste  3 pct  alene  en  fjerdedel  af  alle  indkomster,  mens  de  næste 
14  pct.  af  borgerne  havde  den  anden  fjerdedel  af  indkomsterne.  De  føl- 
gende 31  pct.  havde  den  tredie  fjerdedel,  og  den  nederste  halvdel  af  bor- 
gerne (52  pct.)  måtte  dele  den  sidste  fjerdedel  af  indkomsterne. 

Inden  for  arbejderklassen,  hvis  forhold  er  bedst  belyst,  var  der  forskelle 
mellem  faglærte  og  ufaglærte  og  mellem  arbejdsløse  og  fuldt  beskæftigede. 
En  arbejder  i København  med  en  arbejdsløshed  svarende  til  gennemsnittet 
i 1909,  d.v.s.  ca.  13  pct.  ville  således  opnå  en  årsfortjeneste  på  1309  kr.  som 
faglært  og  1129  kr.  som  ufaglært.  Handels-  og  kontormedhjælperne  var 
indkomstmæssigt  placeret  mellem  faglærte  og  ufaglærte  arbejdere.  Gen- 
nemsnitslønnen for  en  mandlig  kontorist  inden  for  industrien  var  1354  kr. 
om  året  i 1914;  men  på  dette  tidspunkt  tjente  den  faglærte  1832  kr.  og 
den  ufaglærte  1340  kr.  ved  fuld  beskæftigelse.  Kvindernes  lønninger  lå 

væsentligt  under  mændenes.  Således  tjente  kvindelige  arbejdere  inden  for 
industrien  i 1914  ca.  55  pct.  af  de  mandlige  arbejdere. 

Formuerne  var  endnu  mere  ulige  fordelt.  Således  var  halvdelen  af  for- 
muerne kun  fordelt  på  3 pct.  rige,  mens  den  anden  halvdel  var  spredt  på 
de  øvrige  97  pct.  af  borgerne. 

Den  ulige  indkomst-  og  formuefordeling  og  dermed  forskellene  i økono- 
misk status  skulle  allerede  have  demonstreret  det  betimelige  i at  tale  om 
social  lagdeling.  Hvilke  lag,  der  kan  blive  tale  om,  er  mere  vanskeligt  at 
afgøre. 

I folketællingen  1911  er  befolkningen  delt  i tre  sociale  grupper  inden 
for  de  største  erhverv  landbrug,  industri,  handel  og  transport : 1 ) selvstæn- 
dige erhvervsdrivende,  d.v.s.  de,  der  driver  erhvervet  eller  forretningen  for 
egen  regning,  2)  funktionærer,  d.v.s.  medhjælpere  i erhvervet,  der  ikke 
hører  til  den  egentlige  arbejderklasse  (bestyrere,  tilsynshavende,  butiks-  og 
kontorpersonale  o.l.)  samt  3)  arbejdere  og  hermed  socialt  ligestillede  per- 
soner i uselvstændige  stillinger. 

Inden  for  landbruget  udgjorde  disse  tre  sociale  grupper  henholdsvis  45 
pct.,  3 pct.  og  52  pct.  af  404.000  voksne  forsørgere.  Inden  for  håndværk, 
industri  m.v.  var  fordelingen  29,  15  og  56  pct.  blandt  474.000  voksne  for- 
sørgere. 

Folketællingens  oplysninger  kan  imidlertid  ikke  anvendes  til  belysning 
af  den  sociale  lagdeling.  Visse  funktionærer  må  således  placeres  højere  end 
mange  selvstændige  på  den  sociale  rangstige,  og  mange  personer  er  holdt 
uden  for  opgørelsen. 

Social  anseelse 

Det  synes  imidlertid  muligt  at  opstille  samtlige  forsørgere  i og  uden  for 
erhvervene  i en  rangorden  efter  deres  status  bestemt  ud  fra  deres  anseelse, 
der  antagelig  kan  betegnes  som  den  væsentligste  bestanddel  i en  social  lag- 
deling af  ethvert  samfund.  Oplysningerne,  der  gør  det  muligt  at  vurdere 
de  forskellige  erhvervs  anseelse  dengang,  er  folketællingens  angivelse  af 
hushjælpens  (hustyende)  størrelse  inden  for  hvert  enkelt  erhverv  og  stil- 
ling. Før  første  verdenskrig  havde  familier,  der  på  nogen  måde  kunne  det, 
hustyende,  således  at  tyendets  størrelse  har  været  en  væsentlig  faktor  til  be- 
stemmelse af  erhvervets  anseelse.  Dog  antagelig  med  nogle  forskelligheder 
i hovedstaden  og  provinsen.  Hustyende  kunne  måske  siges  at  afspejle  er- 
hvervets økonomiske  status  i stedet  for  social  anseelse.  Mere  rammende  er 
det  nok  med  folketællingens  ord  at  tale  om  tyende  som  en  velstandsmåler, 
d.v.s.  et  mål  midt  mellem  økonomisk  og  social  status. 

TABEL  1.  Erhverv  opstillet  i rangorden  efter  social  status1)  og 
hovederhvervsgruppe.  1911. 


Hovéderhvervsgruppe 

Im-  Land-  Håndv.  Trans- 

Erhverv  materielt  brug  og  Handel  t 

erhverv  m.v.  industri  p 

Tyende  pct. 

Kongehuset  

813 

Godsejere  

588 

Apotekere  

151 

Gejstlige  

132 

Læger  

123 

Grosserere  

88 

Lærere  (højere  undervisning). 

85 

Officerer  

68 

Mejeriejer  og  -forpagter  .... 

59 

Bagere  og  konditorer  

53 

Fabrikanter  inden  for  jern  og 

metal  

51 

Gårdmænd  

51 

Bog-  og  stentrykkermestre  . . . 

39 

fernbanepersonale,  funktionær. 

27 

Ingeniører  

23 

Lærere  (elementær  undervisn.) 

22 

Høkere  og  hørkræmmere 

(viktualiehdl.)  

17 

Arkitekter,  kunstnere  o.l.  ..... 

16 

Skibsreder  

15 

Litterær  og  journalistisk 

virksomhed  

15 

Guldsmedemestre  

12 

Mejeri,  funktionærer  

12 

Hotelværter  o.l 

10 

Husmænd  

6 

Barberer  og  parykmagere  .... 

4 

Vognmænd  

4 

Industriarbejdere  

1 

Arbejderklassen  ved  landbrug 

1 

Gennemsnit: 

Selvstændige  1 

| 26  14  36  16 

Funktionærer  ' 

l 22  14  16  10  17 

Arbejdere  

112  2 

*)  Antal  hustyende  og  husholdersker  i procent  af  forsørgere. 
Kilde:  Folketællingen  1911.  Statistisk  tabelværk. 

I tabel  1 ses  et  stort  antal  stillinger  i det  danske  samfund  opstillet  i or- 
den efter  deres  rang  fra  den  højeste  til  den  laveste  på  grundlag  af  antallet 
af  hustyende  pr.  100  forsørgere  (hustyendeprocenten)  i den  pågældende 
stilling. 

I toppen  er  placeret  kongehuset  og  landets  godsejere.  I bunden  landbru- 
gets arbejdere.  Derimellem  har  vi  i rangorden  læger,  grosserere  og  fabri- 
kanter, gårdmænd,  funktionærer,  småhandlende,  husmænd  og  faglærte  ar- 
bejdere. Tabellen  viser  en  enkelt  ejendommelighed.  Funktionærerne  inden 
for  håndværk  og  industri  samt  transport  har  større  hustyendeprocent  end 
de  selvstændige  i erhvervsgruppen.  Dette  beror  bl.  a.  på  de  mange  små 
mestre  uden  funktionærer  eller  arbejdere,  der  trækker  de  selvstændiges 
gennemsnit  nedad.  Inden  for  de  enkelte  stillinger  har  den  selvstændige  næ- 
sten altid  mere  hushjælp  end  funktionærerne. 

Det  er  ikke  muligt  herudfra  at  opdele  befolkningen  i et  vist  antal  lag, 
som  man  med  rimelighed  skulle  kunne  påstå  også  var  oplevet  af  befolk- 
ningen dengang.  Hertil  er  overgangen  mellem  lagene  for  jævn.  Uanset 
denne  vanskelighed  har  lagdelingen  imidlertid  været  lige  reel.  En  opdeling 
i et  vist  antal  lag  ud  fra  forud  fastlagte  kriterier  kan  derimod  godt  fore- 
tages. Her  kunne  man  blandt  andet  hæfte  sig  ved  store  spring  i hustyende- 
procenten. Ud  fra  denne  betragtning  kan  kongehuset  og  godsejerne  hver 
for  sig  betegnes  som  lag,  der  adskiller  sig  fra  de  andre. 

Interessen  er  her  samlet  om  den  sociale  lagdeling,  fordi  levemåden  er 
forskellig  i de  enkelte  lag. 

Levestandard 

Husholdningsregnskaber  fra  perioden  1909-1916  viser,  at  de  lavest  løn- 
nede arbejdere  måtte  bruge  omkring  halvdelen  af  deres  indkomst  til  føde- 
varer, og  at  bolig,  brændsel  og  belysning  tog  den  næste  femtedel  af  ind- 
komsten, mens  beklædning  o.  1.  udgjorde  ca,  en  tiendedel.  Selvom  skatten 
var  lille  dengang,  blev  der  ikke  meget  til  overs  til  adspredelser. 

I de  bedre  stillede  arbejderfamiliers  budget  var  fødevarernes  andel  ca. 
40  pct.  Til  gengæld  er  udgiften  til  beklædning  m.v.  steget  til  knap  20  pct. 

Den  velstående  tjenestemand  havde  et  forbrug,  der  afveg  væsentligt  fra 
arbejderfamiliernes  mønster.  Fødevarernes  andel  af  indtægten  udgør  kun 
ca.  en  fjerdedel.  Til  gengæld  er  udgiften  til  forsikring,  bøger  og  blade  og 
andre  udgifter,  hvori  også  adspredelser  indgår,  steget  til  en  trediedel  af 
indtægten.  Skatten  er  forholdsvis  lille. 

Boligforhold 

Vender  vi  os  fra  husholdningsregnskaberne  til  beboelsesforholdene  i de 
forskellige  samfundsklasser,  ser  vi  også  væsentlige  forskelle  her.  Embeds- 
manden og  den  selvstændige  erhvervsdrivende  inden  for  håndværk  og  in- 
dustri beboede  hyppigst  en  lejlighed  med  fire  eller  flere  værelser  i 1911. 
Den  gifte  arbejder  havde  derimod  oftest  kun  to  værelser.  Det  kan  derfor 
også  antages,  at  det  var  i dette  statuslag,  at  de  fleste  overbefolkede  lejlig- 
heder forekom.  I alt  boede  knap  20  pct.  af  københavnerne  i 1911  i overbe- 
folkede lejligheder.  Ligeledes  var  det  de  lavere  sociale  lag,  der  beboede  de 
usunde  mellem-  og  baghuse. 

Skolen 

Skolevæsenet  satte  endnu  sit  skarpe  skel  mellem  børnene,  selvom  fattig- 
skolen var  afskaffet  i sidste  fjerdedel  af  det  19.  århundrede. 

Den  højere  almenskole,  der  forberedte  til  studentereksamen,  blev  først 
og  fremmest  besøgt  af  overklassen,  mens  mellemklassen  dominerer  i de 
højere  almenskoler,  der  havde  realeksamen  eller  pigeskoleeksamen  til  mål. 
Det  er  også  mellemklassen,  der  har  overvægten  i den  kommunale  mellem- 
skole og  den  kommunale  betalingsskole.  Underklassens  børn  går  derimod 
i friskolen. 

De  fleste  børn  fik  kun  den  elementære  undervisning.  I København  gik 
således  kun  godt  2 pct.  af  børnene  i kommunal  mellemskole.  I skoler,  der 
forberedte  til  realeksamen  og  pigeskoleeksamen,  gik  knap  4 pct.  I de  højere 
skoler  med  dimissionsret  til  universitetet  gik  ligeledes  knap  4 pct. 

De  gamle 

Indtil  nu  har  vi  alene  betragtet  de  erhvervsbeskæftigedes  forhold.  Men 
en  endnu  lavere  placeret  samfundsgruppe  var  de  offentligt  og  privat  un- 
derstøttede. I denne  gruppe  finder  vi  de  gamle. 

Alderdomsunderstøttelsen  ydedes  dengang  efter  et  skøn  til  dem  over  60 
år.  I København  var  den  gennemsnitlige  understøttelse  312  kr.  for  forsør- 
gere og  209  kr.  for  enlige  om  året  før  den  første  verdenskrig.  Det  svarede 
for  forsørgere  til  knap  30  pct.  af  den  ufaglærte  arbejders  løn  efter  hensyn- 
tagen til  arbejdsløshed  og  knap  25  pct.  af  den  faglærtes  løn.  En  sådan 
understøttelse  ville  ingen  kunne  leve  af,  og  den  måtte  derfor  suppleres  af 
familie  eller  privat  eller  offentlig  understøttelse  under  andre  former. 

I København  var  kommunens  retningslinier  omkring  1914,  at  understøt- 
telse plus  egenindtægt  ikke  måtte  overstige  400  kr.  for  enligtstillede  kvin- 
der, 500  kr.  for  enligtstillede  mænd  og  780  kr.  for  ægtefæller.  Disse  græn- 

ser  forhøjedes  med  120  kr.  for  hvert  barn.  De  tilsvarende  satser  for  ægte- 
par i provinsbyerne  og  landkommunerne  var  henholdsvis  660  kr.  og  360  kr. 

De  blindes  kår 

I gruppen  offentligt  og  privat  understøttede  finder  vi  også  de  fleste  af 
datidens  blinde.  Ifølge  folketællingen  i 1911  var  der  ca.  1.450  blinde  op- 
fattet som  personer  „totalt  berøvet  synet,  eller  som  ikke  kan  vejlede  sig  på 
fremmed  sted  ved  synets  hjælp“.  Ifølge  yderligere  undersøgelser  kan  det 
dog  antages,  at  det  rigtige  tal  efter  denne  definition  antagelig  snarere  har 
været  1.600-1.700  blinde.  5 år  senere  talte  man  også  de  svagsynede  og 
nåede  da  op  på  ca.  2.150. 


TABEL  2.  Antallet  af  blinde  fordelt  på  k<fm  og  alder.  1911. 


Alder 

Mænd 

Kvinder 

I alt 

Under  15  år  

99 

88 

187 

15-19  år  

39 

32 

71 

20-29  - 

59 

55 

114 

30-49  - 

125 

133 

258 

50-59  - 

100 

88 

188 

60-69  - 

103 

110 

213 

70-79  - 

98 

138 

236 

80-  - 

65 

116 

181 

Uangiven  alder  

3 

1 

4 

Tilsammen  

Pr.  100.000  indbyggere  

691 

52 

761 

54 

1452 

53 

Kilde:  Se  tabel  1. 


Tabel  2 viser  for  det  første,  at  der  var  en  svag  overvægt  af  kvinder 
blandt  de  blinde  i 1911.  Denne  tendens  havde  været  endnu  stærkere  ved 
folketællingerne  før  1890.  Endvidere  bemærker  man  det  naturlige  forhold, 
at  blindheden  stiger  stærkt  med  alderen.  Mens  meget  få  fødes  blinde,  ud- 
gør de  60  årige  blinde  ca.  1 promille  af  personerne  i denne  aldersklasse,  og 
blandt  de  90  årige  er  godt  1 pct.  blinde.  Der  har  således  været  tale  om  en 
meget  kraftig  svækkelse  af  synet  med  alderen  dengang.  Dette  står  blandt 
andet  i forbindelse  med  de  dengang  ringere  muligheder  for  lægebehandling 
af  nedsat  synsevne. 

For  1911  foreligger  der  ingen  oplysninger  om  tidspunktet  for  blindhe- 
dens indtræden,  men  en  tælling  i 1907  viste,  at  af  446  blinde  over  hele 
landet  mellem  18  og  60  år  havde  269  eller  ca.  60  pct.  mistet  synet  før 
det  16.  år. 

De  blindes  giftermålshyppighed  var  i 1911  noget  lavere  end  den  øvrige 
befolknings.  Af  de  553  blinde  mænd  over  19  år  var  således  333  gifte  eller 
forhen  gifte,  svarende  til  60  pct.  Den  tilsvarende  procent  for  blinde  kvin- 
der var  55.  For  hele  befolkningen  var  procenten  72  for  såvel  mænd  som 
kvinder.  Det  synes  derfor  rimeligt  at  pege  på  blindheden  som  et  handicap 
for  familiedannelse  dengang. 

De  blinde  var  ikke  samlet  i nogen  bestemt  del  af  landet,  idet  der  boede 
ca.  430  i København  og  på  Frederiksberg  eller  29  pct.,  ca.  500  på  øerne 
eller  34  pct.  og  ca.  530  i Jylland  eller  37  pct.  Fordelingen  var  derimod 
ikke  lige  mellem  by  og  land,  idet  der  boede  forholdsvis  flere  i byerne  end 
i landdistrikterne. 

De  blindes  erhverv 

Omkring  en  trediedel  af  de  mandlige  blinde  var  beskæftiget  i erhver- 
vene, mens  dette  gjaldt  mindre  end  en  tiendedel  af  de  blinde  kvinder,  jvf. 
tabel  3.  Set  i forhold  til  antallet  af  blinde  i erhvervsmæssig  alder  var  hen- 
holdsvis to  trediedele  af  mændene  og  en  sjettedel  af  kvinderne  beskæftiget. 


TABEL  3.  De  blindes  erhvervsforhold  og  andet  underhold.  1911. 


Erhvervsforhold  m.m. 

Mænd 

Kvinder 

Tilsammen 

Beskæftiget  i erhverv  

249 

63 

312 

Ophold  på  asyler  o.l 

123 

163 

286 

Offentlig  understøttelse  

112 

133 

245 

Personer  med  uangivet  erhverv 

Personer,  der  lever  af  aftægt  o.l.  eller 

13 

25 

38 

forsørges  af  private  

194 

377 

571 

I alt  

691 

761 

1452 

Kilde:  Se  tabel  1. 


Det  var  ret  få  erhverv,  i hvilke  de  blinde  var  koncentreret  dengang,  jvf. 
tabel  4.  Navnlig  gjaldt  dette  kvinderne.  Flest  blinde  var  beskæftiget  i 
håndværk,  hvor  børstenbindere  og  kurvemagere  kan  betegnes  som  typiske 
blindeerhverv. 

Fortjenesten  har  været  lille.  Bortset  fra  ca.  30  kurvemagere  og  børsten- 
bindere beskæftigede  til  forhøjet  arbejdsløn  på  et  beskyttet  værksted  i Kø- 
benhavn drevet  af  Foreningen  til  at  fremme  blindes  selvvirksomhed,  har 
kun  knap  en  fjerdedel  af  håndværkerne  været  i stand  til  at  leve  selvstæn- 
digt af  deres  fortjeneste  selv  under  meget  beskedne  kår.  Således  har  kurve- 
magere, børstenbindere,  skomagere  og  rebslagere  kunnet  opnå  en  indtægt, 

TABEL  4.  De  blindes  fordeling  på  erhverv.  1911. 


Erhverv 

Mænd 

Kvinder 

Tilsammen 

Liberale  erhverv: 

Organister  o.l 

11 

3 

14 

Musikere,  klaverstemmere  

19 

3 

22 

Lærervirksomhed  o.l 

6 

4 

10 

Landbrug  m.v. : 

Selvstændige  

36 

6 

42 

Børn  og  slægt,  dér  arb.  med  i bedriften 

8 

3 

11 

Tyende  og  landarbejdere  

11 

- 

11 

Håndværk  og  industri: 

Cigararbejdere  

1 

2 

3 

Tekstilarbejdere  o.l 

- 

4 

4 

Rebslagere,  selvstændige  

4 

- 

4 

- arbejdere  

4 

- 

4 

Måtteflettere,  arbejdere  

4 

- 

4 

Skræddermestre  

2 

- 

2 

Syersker  o.l 

- 

11 

11 

Skomagermestre  

7 

- 

7 

Kurvemagere,  selvstændige  

14 

- 

14 

- arbejdere  

18 

3 

21 

Børstenbindere,  selvstændige  

38 

7 

45 

- arbejdere  

19 

5 

24 

Arbejdere  ved  forskellige  håndværk  . . 

20 

6 

26 

Handel: 

Selvstændige  handlende  o.l 

11 

2 

13 

Andre  erhverv: 

Tilfældigt  arbejde  

4 

1 

5 

Tyende  o.l . 

1 

3 

4 

Positivspillere  

11 

- 

11 

Tilsammen  

249 

63 

312 

Kilde:  Se  tabel  1. 


der  efter  arbejdsevne  og  foretagsomhed  har  varieret  fra  henimod  10Q  kr. 
om  året  til  i ganske  enkelte  tilfælde  700-800  kr.  i fortjeneste.  Indkomsten 
ved  de  fleste  andre  erhverv  har  været  ringere,  og  kvindernes  indkomst  ved 
håndarbejde  var  minimal.  De  erhvervsmæssigt  beskæftigede  blinde  har  så- 
ledes langtfra  kunnet  opnå  samme  indkomst  som  de  ufaglærte  arbejdere. 

Offentlig  og  privat  understøttelse  til  blinde 

To  trediedele  af  de  mandlige  blinde  og  ni  tiendedele  af  de  kvindelige 
var  afhængig  af  offentlig  eller  privat  understøttelse  af  den  ene  eller  anden 

art.  Dårligst  stillet  af  disse  har  været  de  knap  1 pct.,  der  modtog  fattig- 
hjælp eller  boede  på  fattiggård.  Som  eksempel  kan  nævnes  et  blindt  ægte- 
par, der  fik  12  kr.  om  måneden  i fast  almisse  fra  Københavns  kommune 
samt  2 portioner  middagsmad  og  ugentlig  2 brød. 

Men  også  aftægtsforholdet  eller  privat  understøttelse  har  ofte  indebåret 
en  ydmygende  stilling  for  de  blinde. 

Det  kongelige  Blindeinstitut  må  nævnes  blandt  lyspunkterne.  Det  gav 
inspiration  og  gode  år  for  de  blinde,  der  har  været  her.  I dets  formåls- 
paragraf fra  1857  hedder  det,  at  målet  er  at  bibringe  de  blinde  „en  sådan 
åndelig  udvikling  og  sådanne  færdigheder,  at  savnet  af  synet  gøres  dem  så 
lidt  føleligt  som  muligt,  og  de  sættes  i stand  til,  såvidt  ske  kan,  ved  eget 
arbejde  at  erhverve  sig  livets  ophold“.  Her  oplærtes  de  blinde  til  et  hånd- 
værk, og  for  dem,  der  havde  sans  for  musik,  blev  der  givet  undervisning 
heri,  således  at  de  bedste  kunne  nå  frem  til  organisteksamen. 

Visse  yderligere  oplysninger  om  de  dårligst  stillede  blindes  forhold  om- 
kring 1913—14  kan  gives  på  grundlag  af  80  ansøgningsskemaer  til  Køben- 
havns kommune  fra  blinde,  der  ønskede  at  modtage  den  særlige  blindehjælp 
efter  1914. 

Af  disse  80  ansøgere  var  43  mænd  og  37  kvinder.  Størsteparten  af  dem 
eller  i alt  72  var  mellem  20  og  50  år,  og  således  i deres  bedste  alder.  Alli- 
gevel var  knap  halvdelen  eller  36(11  mænd  og  25  kvinder)  uden  erhverv. 
En  af  årsagerne  til  den  manglende  beskæftigelse  har  været  manglende  op- 
læring, idet  to  trediedele  eller  10  af  de  mandlige  og  14  af  de  kvindelige 
blinde  uden  erhverv  aldrig  havde  været  på  Det  kongelige  Blindeinstitut 
eller  andet  oplæringssted  for  blinde.  Dette  står  igen  i forbindelse  med,  at 
mange  er  blevet  blinde  i en  sen  alder.  Andre  er  uarbejdsdygtige  på  grund 
af  forskellige  lidelser.  Det  var  blandt  disse  ansøgere  ikke  ualmindeligt,  at 
der  udover  blindheden  forekom  andre  former  for  erhvervshæmmethed.  Et 
ikke  ubetydeligt  antal  synes  at  være  uden  erhverv,  fordi  arbejdsgiverne 
ikke  har  forståelse  for  at  benytte  blindes  arbejdskraft,  eller  blinde  havde 
vanskeligt  ved  at  afsætte  deres  produkter. 

De,  der  som  blinde  har  fået  en  erhvervsmæssig  uddannelse,  har  hyppigst 
lært  børstenbinderi  eller  kurvemagerarbejde  og  fået  musikuddannelse,  jvf. 
tabel  5. 

En  ansøgning  om  blindeunderstøttelse  fra  provinsen  fortæller  lidt  om  de 
økonomiske  vilkår  for  disse  blinde.  Dansk  Blindesamfunds  første  formand 
Cohn  Haste  skriver: 

„Jeg  tillader  mig  herved  på  Dansk  Blindesamfunds  vegne  at  anmode 
Ringkøbing  amt  om,  at  man  vil  søge  at  formå  Rind  kommune  til  at  yde 

den  blinde  N.  N.,  . en  rigeligere  understøttelse  end  de  10  kr.  om  må- 
neden, som  kommunen  har  bevilget  ham.  N.  N.  har  ganske  vist  lidt  vejle- 
dende syn,  men  dette  er  så  ubetydeligt,  at  han  ikke  kan  benytte  det  ved  sit 
arbejde.  Han  er  derfor  henvist  til  de  blindes  dårligt  betalte  arbejde,  bør- 
stenbinderi. Han  udfører  noget  børstenbinderiarbejde  for  børstenbinder  A. 
i Herning,  men  efter  min  erfaring  angående  hvad  en  blind  børstenbinder 
kan  tjene,  når  han  arbejder  på  almindelig  arbejdsløn,  så  tror  jeg,  at  en 
arbejdsindtægt  på  120  kr.  årlig  er  meget  højt  ansat  for  en  tilsyneladende 
så  skrøbelig  person  som  N.  N.,  og  hvis  han  virkelig  tjener  det  ved  arbejde 
for  andre,  så  må  han  utvivlsomt  holde  en  meget  lang  arbejdsdag,  men  selv 
om  han  tjener  ca.  10  kr.  om  måneden,  så  er  en  understøttelse  på  10  kr.  om 
måneden  yderst  kneben,  og  man  kan,  selv  om  det  er  på  landet,  formentlig 
ikke  få  nogenlunde  ordentlig  kost,  logi,  renlighed,  klæder  etc.  for  20  kr. 
om  måneden,  . .“. 

Kvinderne  er  hyppigst  oplært  i fletning  og  børstenbinderarbejde  samt 
musik. 


TABEL  5.  Oplæring  blandt  80  blinde  ansfgere  i henhold  til  fattiglovens 
§ 61.  København  1913-14. 


Mænd 

Kvinder 

Tilsammen 

Håndarbejde  

... 

3 

3 

Fletning  

1 

6 

7 

Børstenbinder  

7 

8 

15 

Kurvemager  

7 

- 

7 

Klaverstemmer  og  musik  

10 

4 

14 

Skomager  

2 

- 

2 

Organist  

1 

- 

1 

I alt  oplærte 

28 

21 

49 

Uden  oplæring 

15 

16 

31 

Ansøgere  i alt  

43 

37 

80 

Kilde:  Cohn  Haste:  Copibog  1914/15. 


Flere  har  fået  understøttelse  af  selskabet  „Kæden“.  Den  årlige  under- 
støttelse til  den  enkelte  blinde  overstiger  dog  sjældent  50  kr.,  så  de  fleste 
har  derfor  også  måttet  have  hjælp  fra  familien. 

På  baggrund  af  disse  ringe  økonomiske  forhold  undrer  det  ikke,  at  om- 
kring en  femtedel  ikke  så  sig  i stand  til  at  betale  fast  husleje.  Af  dem,  der 
lejer  en  lejlighed,  betaler  de  fleste  kun  mellem  100  kr.  og  200  kr.  om 
året,  mens  gennemsnittet  for  arbejdsmænd  var  240  kr.  om  året.  Man  må 

derfor  regne  med,  at  mange  har  boet  i mellem-  og  baghuse,  og  eventuelt  i 
kælderlejligheder,  således  som  det  direkte  fremgår  af  enkeltes  oplysninger. 
Herpå  tyder  også,  at  gennemsnitshuslejen  i København  i 1911  for  en  2 væ- 
relses lejlighed  var  178  kr.  i mellem-  og  baghuse,  men  232  i forhuse.  Nær- 
mere oplysninger  om  de  80  ansøgeres  huslejeforhold  er  givet  i tabel  6. 

TABEL  6.  Huslejens  størrelse  i København  1912-13  for  de  80  blinde 
ansøgere  i henhold  til  fattiglovens  § 61. 


Kroner  om  året  Mænd  Kvinder  Tilsammen 

Ingen  husleje  4 13  17 

1-  99  ....  1 5 6 

100-199  17  13  30 

200-299  12  4 16 

300-399  6 1 7 

400-  3 - 3 

Uoplyst  - 1 1 

I alt  43  37  80 


Kilde:  Se  tabel  5. 

Ved  gennemgangen  af  materialet  er  det  søgt  konstateret,  om  de  blinde 
dengang  beboede  særlige  distrikter  i København.  En  fordeling  efter  køben- 
havnske postdistrikter  viser,  at  ca.  30  pct.  boede  i den  indre  by,  ligeledes 
ca.  30  pct.  på  Østerbro  og  25  pct.  på  Nørrebro,  mens  resten  er  fordelt  over 
de  øvrige  distrikter.  Denne  fordeling  passer  for  Nørrebros  vedkommende 
meget  godt  med  distriktets  andel  af  Københavns  indbyggere  dengang,  mens 
den  indre  by  og  Østerbro  tydeligvis  er  overrepræsenteret  med  blinde.  År- 
sagerne hertil  er  Blindeinstituttets  beliggenhed  på  Østerbro  og  „Kæden“s 
blindehjem  og  værkstedet  for  blinde  håndværkere  i den  indre  by. 

Dansk  Blindesamf unds  stiftelse 

De  blindes  kår  omkring  1911  var  lidet  misundelsesværdige.  Stærkt  re- 
præsenteret i det  daværende  danske  samfunds  nederste  sociale  lag  havde  de 
ringe  social  anseelse,  indkomster  på  eksistensminimum,  dårlige  beskæfti- 
gelsesmuligheder, elendige  boligforhold,  større  sygdomsrisiko  etc. 

Det  er  på  denne  baggrund,  at  landsforeningen  Dansk  Blindesamfund 
stiftedes  den  8.  juni  1911  af  de  blinde  og  stærkt  svagsynede  selv.  Stiftelsen 
af  Blindesamfundet  udsprang  af  det  private,  filantropiske  selskab  „Kæ- 
den*^ 100  års  jubilæum,  som  blev  fejret  i København  af  blinde  fra  mange 
egne  af  landet.  Oprettelsen  af  landsforeningen  betød,  at  de  blinde  nu  selv 

ville  administrere  og  have  deres  kår  forbedret  af  ledere,  der  selv  var  blinde, 
i modsætning  til  tidligere  hvor  arbejdet  var  gjort  af  forstående  seende  bl.  a. 
gennem  foreningen  „Danmarks  Blindea  siden  1883.  Tanken  om  Dansk 
Blindesamfund  var  iøvrigt  opstået  så  tidligt  som  i 1908  ved  50  års  jubilæet 
for  Det  kongelige  Blindeinstitut. 

Det  blev  Dansk  Blindesamfunds  opgave  „at  være  bindeled  mellem  alle 
blinde  og  samle  dem  til  drøftelse  af  fælles  interesser.  At  udbrede  kendskab 
til  de  blindes  kår,  og  arbejde  for  at  skaffe  værdige,  trængende  fast  årlig 
understøttelse.  Ved  henvendelse  til  forskellige  institutioner  og  arbejdsgi- 
vere at  søge  beskæftigelse,  der  kan  egne  sig  for  blinde.  At  oprette  hjem  for 
svagelige,  enligtstillede  og  gamle  blinde.  At  hjælpe  fattige  blinde  ved  at 
betale  de  udgifter,  som  nødvendig  hjælp  pådrager  dem.“ 

Hermed  havde  de  blinde  selv  peget  på  2 hovedopgaver,  der  skulle  løses 
1)  den  økonomiske  opgave  at  skabe  mulighed  for  fast  årlig  understøttelse 
fra  staten  og  fremme  hjælpearbejdet  for  de  svagelige,  enligtstillede,  gamle 
og  fattige  blinde,  og  2)  erhvervssagen,  d.v.s.  skabe  beskæftigelse,  der  egner 
sig  for  blinde.  Det  er  om  Dansk  Blindesamfunds  arbejde  på  disse  områder 
i de  næste  50  år  for  at  hæve  de  blindes  økonomiske  og  sociale  status,  at  det 
følgende  handler. 


16 


3. 


SOCIALE  FREMSKRIDT  1911-1936 
Dansk  Blindesamfunds  første  25  år 

Blindeloven  1914 

Tanken  om  en  særlig  hjælp  til  de  blinde  blev  fremført  i 1893  af  for- 
eningen Danmarks  Blinde  over  for  regering  og  folketing,  men  dengang 
uden  resultat  på  trods  af,  at  man  var  inde  i en  social  reformperiode.  Et  års 
tid  før  Dansk  Blindesamfunds  start  havde  en  kreds  af  blinde  håndværkere 
igen  forgæves  henvendt  sig  til  den  siddende  alderdoms-  og  invalideforsik- 
ringskommission for  at  opnå  en  særlig  blindehjælp.  Nu  tog  Blindesamfun- 
det  et  nyt  initiativ  ved  det  første  danske  blindestævne  i 1911.  Her  blev 
over  for  regering  og  folketing  krævet  „..  en  lov,  som  hjemler  enhver 
værdig  mand  eller  kvinde,  der  på  grund  af  blindhed  ikke  er  i stand  til  at 
ernære  sig,  ret  til  fast,  årlig  støtte.  Vi  anmoder  om,  at  den  høje  regering 
og  rigsdag  gennem  en  sådan  lov  vil  bidrage  sit  til  at  mildne  blindhedens 
ulykke  således,  at  den  blinde  ikke  hele  sit  liv  skal  føle  trykket  ved  at  være 
afhængig  af  andre  mennesker  eller  simpelthen  lide  nød“. 

Indenrigsministeriet  var  imidlertid  betænkelig  ved  en  fast  årlig  under- 
støttelse, og  havde  den  nystiftede  organisation  ikke  kunnet  gentage  kravet 
året  efter,  er  det  ikke  sikkert,  at  der  var  sket  mere  end  i 1910.  Nu  under- 
søgte ministeriet  muligheden  for  at  udvide  hjælpen  til  de  blinde  efter  fat- 
tiglovens § 61.  Selvom  denne  hjælp  ikke  medførte  de  ydmygende  fattig- 
hjælpsvirkninger, blev  den  ikke  anvendt  af  de  blinde,  da  de  enten  skulle 
anbringes  på  en  anstalt  eller  underkastes  stadig  tilsyn,  hvis  de  anbragtes 
hos  private.  Da  overdragelse  af  tilsynet  til  Det  kongelige  Blindeinstitut  af 
alle  blinde  ikke  var  praktisk  muligt,  bestemte  ministeriet  sig  endelig  for 
en  ændring  i fattiglovens  § 61.  Denne  ændring  gennemførtes  ved  en  lov 
af  25.  februar  1914,  der  kan  betegnes  som  blindeloven. 

Dette  var  Dansk  Blindesamfunds  første  resultat.  Nu  kunne  enhver 

trængende  blind  få  hjælp  uden  fattighjælpsvirkning,  idet  blindeloven 
sagde:  „Som  fattighjælp  betragtes  heller  ikke  offentlig  understøttelse,  der 
ydes  på  grund  af  blindhed  hos  vedkommende  trængende  eller  hos  dem, 
overfor  hvem  der  påhviler  ham  (hende)  fuld  forsørgelsespligt,  selv  om 
anbringelse  (på  anstalt  o.  1.)  ikke  finder  sted,  . 

Ministeriet  fremhævede  iøvrigt  forskellige  forhold,  der  talte  for  den 
særlige  blindeunderstøttelse,  og  som  afspejler  de  blindes  kår.  For  det  første 
den  blindes  begrænsede  arbejdsområde  og  ringe  arbejdsudbytte.  Dernæst 
de  særlige  udgifter  til  ledsagelse  og  anden  medhjælp.  Endelig  var  blind- 
heden uforskyldt.  Dette  sidste  var  ikke  det  mindst  vigtige  for  datidens  lov- 
givere, fordi  man  i sin  karrighed  mente,  at  så  længe  man  holdt  sig  til  hjælp 
i uforskyldte  trangstilfælde,  indførte  man  ingen  vilkårlighed  i det  offent- 
lige forsørgelsesvæsen.  Med  nutidens  øjne  synes  man  dengang  at  have  væ- 
ret ret  forsigtig  med  at  regne  trang  for  uforskyldt. 

Under  lovens  behandling  i rigsdagen  fremhævedes  iøvrigt  et  af  Dansk 
Blindesamfunds  synspunkter,  hvorefter  de  blinde  småhåndværkeres  kår  var 
blevet  stadig  forringet  i den  foregående  periode  i takt  med  industrialiserin- 
gens fremtrængen.  De  blinde  var  stillet  væsentlig  dårligere  under  de  nye 
vilkår.  Konkurrencen  var  for  hård,  og  mulighederne  for  blinde  for  at 
træde  ind  i industrien  var  små. 

Efter  lovens  gennemførelse  blev  det  Dansk  Blindesamfunds  opgave  at 
gøre  loven  bekendt  for  de  blinde  og  skabe  forståelse  for  loven  i kommu- 
nerne ude  over  landet.  I den  anledning  foretog  foreningens  første  formand 
Cohn  Haste  blandt  andet  en  rejse  til  provinsen,  ligesom  han  skrev  en  hel 
del  ansøgninger  for  blinde.  Det  er  disse  oplysninger,  der  er  anvendt  i det 
foregående  afsnit.  Da  oplysningsarbejdet  om  den  nye  blindelov  påførte 
Dansk  Blindesamfund  en  række  særlige  udgifter,  modtog  foreningen  fra 
1914  et  årligt  tilskud  hertil  på  600  kr. 

Blindeunderstøttelsen  blev  væsentlig  større  end  fattighjælpen.  I Køben- 
havn og  enkelte  større  provinsbyer  besluttedes  det  således  at  uddele  blinde- 
understøttelsen efter  samme  takster  som  alderdomsunderstøttelsen.  Herved 
sikredes  ægtepar  i København,  hvor  den  ene  eller  begge  var  blinde,  780  kr. 
om  året,  enligtstillede  mænd  fik  500  kr.  og  enligtstillede  kvinder  400  kr. 
Hertil  kom  et  tillæg  på  120  kr.  for  hvert  barn.  I tilfælde  af  egenindtægt 
blev  denne  fradraget  i understøttelsen,  dog  først  efter  reduktion  for  led- 
sagebetaling  og  lignende  udgifter. 

Det  var  ikke  alle  blinde,  der  kunne  lide  at  modtage  den  nye  hjælp  efter 
blindeloven,  selvom  den  ikke  skulle  betragtes  som  fattighjælp  med  de  deraf 
følgende  retsvirkninger.  Det  hang  blandt  andet  sammen  med,  at  den  mange 

steder  skulle  hentes  på  fattiggården.  Fra  Århus  fortæller  Cohn  Haste,  at 
kommunen  lovede  ham,  „at  de  blinde  skulle  få  deres  penge  udbetalt  på  en 
anden  dag  end  de,  der  fik  fattighjælp“,  og  at  det  ville  ske  „under  så  hen- 
synsfulde former,  som  forholdene  på  nogen  måde  tillader/4  Dette  eksempel 
skal  kun  ses  som  et  enkelt  tegn  på  den  tendens,  der  lå  i tiden.  Hver  enkelt 
gruppe  af  trængende  såsom  gamle,  enlige  m.  fl.  søgte  at  lægge  mest  mulig 
luft  mellem  sig  selv  og  de  allerfattigste  for  at  befri  sig  fra  fattigstemplet. 
For  dem  det  lykkedes,  betød  det  en  forbedring  i deres  sociale  status,  men 
samtidig  reduceredes  de  øvrige  fattiges  anseelse  yderligere. 

Det  var  dog  ikke  alle  kommuner,  der  ville  erkende  den  forbedring,  der 
var  sket  i de  blindes  status  gennem  den  særlige  blindelov.  Således  klager 
Cohn  Haste  i et  brev  til  Ringkøbing  amt  over  en  modvillig  sognerådsfor- 
mand. 

„Under  denne  samtale  forsøgte  jeg  forgæves  at  få  (sognerådsforman- 
den) til  at  se  med  mildere  øjne  på  den  blinde  mands  trangsforhold  og  hans 
krav  om  højere  understøttelse  (end  10  kr.  om  måneden).  (Sognerådsfor- 
mandens) hovedargument  var,  at  hvis  (den  pågældende  blinde)  ikke  tjente 
nok,  måtte  han  arbejde  noget  mere,  hvilket  jeg  ikke  tror,  han  kan,  og  at 
han  bor  hos  sine  forældre,  der  får  en  lille  alderdomsunderstøttelse,  hvorfor 
han  ikke  behøver  at  betale  husleje,  især  da  moderen  til  stadighed  er  senge- 
liggende og  ikke  kan  undvære  hans  hjælp,  hvilket  sidste  efter  min  mening 
er  uden  indflydelse  på  kommunens  forsørgelsespligt  overfor  ham.  . .“. 

I København  fik  i alt  104  pengehjælp  efter  § 61  i lovens  første  år  1914 
-15  svarende  til  ca.  en  fjerdedel  af  de  blinde  i København.  Tallet  steg  i 
de  følgende  år,  således  at  man  må  regne  med,  at  kun  ganske  få  blinde  uden 
for  asylerne  ikke  fik  hjælp  efter  § 61.  Loven  synes  således  at  have  haft 
stor  betydning,  selvom  vi  ikke  kan  sige  noget  med  sikkerhed  for  provinsens 
vedkommende. 

Invalideforsikringen 

Hjælpen  efter  blindeloven  blev  ydet  efter  et  skøn,  således  som  al  offent- 
lig hjælp  uden  for  forsikringsordningerne  blev  det  på  den  tid.  Hjælpen  var 
derfor  meget  varierende  fra  kommune  til  kommune.  I 1921  indførtes  imid- 
lertid et  nyt  princip  i dansk  sociallovgivning,  idet  retsprincippet  blev  gen- 
nemført. Herefter  fik  trængende  over  hele  landet  hjælp  efter  i forvejen 
fastsatte  regler.  Dette  skete  ved  overgangen  fra  alderdomsunderstøttelse  til 
aldersrente  og  ved  vedtagelsen  af  den  første  danske  invalideforsikringslov, 
der  iøvrigt  havde  været  under  forberedelse  siden  århundredskiftet. 

Ifølge  loven  om  invalideforsikring  havde  nydende,  ubemidlede  medlem- 
mer af  de  statsanerkendte  sygekasser  gennem  betaling  af  en  mindre  inva- 
lideforsikringspræmie i tilfælde  af  invaliditet,  når  denne  nedsatte  erhvervs- 
evnen til  en  trediedel  af  ikke-invalideredes  erhvervsevne,  ret  til  en  inva- 
liderente  på  800  kr.  årlig  for  enlige  og  1200  kr.  for  ægtepar. 

En  del  biindfødte  eller  blinde,  der  havde  mistet  synet  i barneårene, 
kunne  ikke  få  denne  nye  hjælp,  fordi  de  var  lukket  ude  fra  sygekasserne 
på  grund  af  disses  helbredsbetingelser  for  medlemsskab.  Disse  blinde  måtte 
derfor  fortsat  have  hjælp  efter  blindel  oven.  De  blinde,  der  havde  været  på 
Blindeinstituttet,  blev  derimod  overført  fra  Blindes  sygekasse,  der  var  op- 
rettet i 1890,  til  andre  sygekasser,  når  de  forlod  instituttet,  således  at  de 
kom  ind  under  invalideforsikringen.  I tilfælde  af  blindhed  som  følge  af 
arbejdsulykker  skete  der  en  samordning  af  ydelsen  efter  ulykkes-  og  inva- 
lideforsikringsloven. 

Den  private  hjælp 

Ved  siden  af  den  offentlige  hjælp  gennem  blindeloven  samt  ulykkes-  og 
invalideforsikringslovene  ydedes  der  også  de  blinde  en  vis  privat  hjælp.  En 
betydelig  del  af  denne  hjælp  tog  Dansk  Blindesamfund  initiativet  til.  Såle- 
des foranstaltede  foreningen  straks  i 1911  en  landsindsamling,  hvis  netto- 
overskud  skulle  indgå  i en  byggefond  for  senere  at  anvendes  til  billige  bo- 
liger for  blinde.  Indsamlingen  gav  ca.  15.000  kr.  Indtil  byggeriet  kunne 
igangsættes,  anvendtes  renterne  af  byggefondens  kapital  til  huslejehjælp  i 
portioner  å 25  kr.,  senere  50  kr.  Selskabet  „Kæden“  bidrog  til  byggesagen, 
og  Københavns  kommune  overdrog  i 1914  foreningen  en  byggegrund  på 
Østerbro.  Den  første  verdenskrig  forsinkede  byggesagen,  men  efter  en 
heldig  landsindsamling  i 1921,  en  indsamling  i fagorganisationerne  i samme 
år  og  en  tredie  landsindsamling  i 1924  var  byggefondens  kapital  af  en  så- 
dan størrelse,  at  Dansk  Blindesamfunds  egen  bygning  „Folkets  Gave“ 
kunne  stå  færdig  i slutningen  af  1924.  Her  indrettedes  40  lejligheder, 
hvoraf  de  fleste  til  blinde  for  en  nedsat  leje.  Herudover  blev  der  plads  til 
kontorer  og  mødelokaler. 

Fra  tid  til  anden  blev  Dansk  Blindesamfund  betænkt  med  testamenta- 
riske gaver,  ligesom  foreningen  havde  enkelte  andre  indtægtskilder,  her- 
under ikke  mindst  de  med  mellemrum  afholdte  landsindsamlinger.  For 
disse  midler  kunne  foreningen  yde  hjælp  i sygdoms-  og  trangstilfælde  og 
hjælp  til  blinde  håndværkeres  etablering  i overensstemmelse  med  forenin- 
gens formål.  Fra  1926  modtog  Dansk  Blindesamfund  et  vist  statstilskud 
som  udtryk  for  statens  anerkendelse  af  foreningens  arbejde. 

j Erhvervssagen 

Ved  siden  af  den  direkte  økonomiske  hjælp  i form  af  understøttelser 
arbejdede  Dansk  B lindesamfund  fra  sin  start  med  at  genskabe  og  udbygge 
de  erhvervsmuligheder,  de  blinde  havde  haft  inden  industrialiseringens 
gennembrud.  Et  arbejde,  der  allerede  var  taget  op  af  Foreningen  til  at 
fremme  blindes  selvvirksomhed.  Opgaverne  bestod  i fælles  indkøb  af  rå- 
materialer til  blinde  håndværkere,  oprettelse  af  værksteder  og  bedring  af 
afsætningsmulighederne. 

Til  fremme  af  erhvervssagen  begyndte  Dansk  Blindesamfund  med  at 
arrangere  udstillinger  af  blindes  arbejde  gennem  sine  lokalkredse  ude  over 
landet.  Dette  arbejde  for  at  fremme  afsætningen  af  blindes  produkter  var 
i en  årrække  en  fast  bestanddel  i lokalkredsenes  arbejde. 

I 1922  overtoges  en  forretning  i København  for  husflid  til  afsætning  af 
blinde  kvinders  arbejde.  I hovedstaden  lå  i forvejen  en  forretning  drevet  af 
Foreningens  til  at  fremme  blindes  selvvirksomhed  siden  1872.  I Ålborg 
oprettede  Blindesamfundet  en  kurve-  og  børsteforretning,  som  både  solgte 
egne  varer  og  produktionen  fra  hjemmearbejdende  blinde.  Disse  forretnin- 
ger kunne  imidlertid  ikke  bære  sig  selv  økonomisk.  I 1926  nedlagdes  Blin- 
desamfundets  forretning  i København  efter  anbefaling  fra  en  kommission 
under  socialministeriet  og  i stedet  oprettedes  Blindes  Erhvervsdepot  for 
afsætning  af  varer  fra  kurve-  og  børstebranchen  og  kvindeligt  håndarbejde. 
Depotet  blev  underlagt  Foreningen  til  at  fremme  blindes  selvvirksomhed 
under  medvirkning  af  Dansk  Blindesamfund.  Til  dette  arbejde  ydede  sta- 
ten et  tilskud  på  20.000  kr.  om  året. 

I 1929  skete  der  en  sammenlægning  af  Blindesamfundets  forretning  i 
Ålborg  og  „Selvvirksomheden^  forretning  i København  og  Erhvervsdepo- 
tet, og  navnet  ændredes  til  A/S  Blindes  Arbejde.  I dette  selskabs  besty- 
relse fik  socialministeriet,  „Selvvirksomheden^  og  Dansk  Blindesamfund 
sæde. 

I løbet  af  1920’erne  skete  der  en  fremgang  i de  blindes  håndværks- 
arbejde, men  beskæftigelsen  lå  fortsat  inden  for  de  traditionelle  fag  som 
kurvemageri  og  børstenbinderi.  Der  var  dog  også  bestræbelser  i gang  for 
at  udvide  antallet  af  stillinger,  der  kunne  betjenes  af  blinde. 

Undervisning  af  blinde 

En  god  skoleuddannelse  er  en  nødvendig  forudsætning  for  at  kunne 
klare  sig  i erhvervslivet. 

For  normale  børn  indførtes  der  undervisningspligt  fra  det  7.  til  det  14. 

år  i 1814,  og  få  år  efter  blev  der  indført  undervisningspligt  for  døvstum- 
me børn.  Men  for  blinde  børn  fandtes  ikke  nogen  tilsvarende  bestemmelse. 
Spørgsmålet  om  indførelse  af  undervisningspligt  for  blinde  børn  blev  for- 
handlet i undervisningsministeriet  i 1891,  1908,  1913  og  1918  uden  re- 
sultat, hvilket  til  dels  må  ses  som  en  tillidserklæring  til  Det  kongelige 
Blindeinstituts  virke  siden  1811,  først  som  privat  institut  og  siden  1858 
som  statsinstitution. 

Inden  undervisningsforholdene  for  de  blinde  ændredes,  blev  de  svag- 
synede børn  i 1922  sikret  en  særlig  svagsynsundervisning  på  blindeinstitut- 
tet  på  Refsnæs  og  på  instituttet  i København,  for  så  vidt  forældrene  havde 
forståelsen  for  dette  tilbud  om  særundervisning. 

I midten  af  1920’erne  tog  det  nyoprettede  socialministerium  spørgsmålet 
om  undervisningspligt  for  blinde  op.  Sagen  fremmedes,  da  Det  kongelige 
Blindeinstitut  kunne  oplyse,  at  enkelte  blinde  slet  ikke  havde  fået  nogen 
undervisning,  og  at  et  stort  antal  børn  først  mødte  flere  år  senere  end  den 
alder,  der  egnede  sig  bedst  for  påbegyndelse  af  skoleuddannelsen. 

Resultatet  af  overvejelserne  blev  loven  af  1926  om  Blinde  børns  under- 
visning. Den  bestemte,  at  blinde  og  stærkt  svagsynede  børn,  der  ikke  kunne 
følge  den  almindelige  undervisning,  var  pligtige  til  at  modtage  undervis- 
ning på  Statens  Blindeinstitut  eller  blindeforskolen  på  Refsnæs  fra  det 
fyldte  8.  år.  Undervisningen  skulle  normalt  vare  10  år,  dog  ikke  ud  over 
det  18.  år. 

Der  var  ved  lovens  forberedelse  nogen  bekymring  over  indførelsen  af 
undervisningspligt,  der  ville  betyde,  at  forældrene  måtte  afgive  børnene 
fra  hjemmet.  Da  man  imidlertid  også  kunne  se  det  uheldige  i,  at  de  blinde 
børn  i flere  tilfælde  hidtil  havde  fået  deres  undervisning  for  sent,  gennem- 
førte man  undervisningspligten,  sådan  som  Dansk  Blindesamfund  iøvrigt 
havde  ønsket  det  i 1917  i en  henvendelse  til  ministeriet. 

Skolealderen  fastsattes  til  8 år  i stedet  for  7 år  ud  fra  den  betragtning, 
at  blinde  børns  udvikling  foregik  noget  langsommere  end  andre  børns.  Da 
man  imidlertid  også  var  klar  over  det  uheldige  i de  mere  afsondrede  vil- 
kår, som  blinde  ofte  måtte  opvokse  under  - og  som  vel  netop  hæmmede 
deres  udvikling  — blev  der  givet  mulighed  for  at  sende  børnene  i skole  alle- 
rede i 6 års  alderen,  hvis  forældrene  ønskede  det. 

Til  sikring  af,  at  undervisningspligten  også  blev  opf3ddt,  indførtes  efter 
1933  en  særlig  pligt  for  de  sociale  udvalg  til  at  indberette  blinde  og  stærkt 
svagsynede  børn  til  Statens  Blindeinstituts  hovedkartotek. 

Socialreformen  1933 

Grundlaget  for  de  sociale  love,  vi  hidtil  har  omtalt,  har  været  lovgiv- 
ningen fra  1891  og  1892,  hvor  fattigloven  om  hjælp  til  trængende  i nød 
efter  et  skønsprincip  blev  gennemført,  og  hvor  man  samtidig  tog  hjælpen 
til  de  gamle  ud  af  fattigloven  og  gennemførte  en  særlig  lov  om  alderdoms- 
understøttelse.  Hertil  føjedes  støtten  til  de  statsanerkendte  sygekasser. 
Denne  sociale  lovgivning  blev  stadig  udvidet  gennem  de  følgende  årtier. 
Specielt  fik  flere  og  flere  grupper  af  trængende  en  særstilling  som  allerede 
nævnt.  Det  betød,  at  den  sociale  lovgivning  efterhånden  blev  svært  over- 
skuelig. Hertil  kom,  at  større  og  større  befolkningskredse  tog  afstand  fra 
lovgivningens  udgangspunkt,  d.v.s.  fattighjælpen,  bortset  fra  enkelte  sær- 
lige tilfælde. 

Det  var  på  denne  baggrund,  at  socialreformen  gennemførtes  i 1933  med 
det  formål  at  gøre  fattighjælpen  til  undtagelsen  og  sætte  de  sociale  for- 
sikringsordninger, hvor  hjælpen  ydedes  efter  et  retsprincip,  i centrum. 
Samtidig  skete  der  en  systematisering  og  forenkling  af  den  hidtidige  so- 
ciale lovgivning.  Endelig  forhøjedes  ydelserne  til  de  fleste  grupper  af  træn- 
gende. 

Socialreformen  består  af  de  4 love:  1)  folkeforsikringsloven,  der  inde- 
holder bestemmelserne  om  syge-,  alders-  og  invalideforsikringen,  2)  loven 
om  arbejdsanvisning  og  arbejdsløshedsforsikring,  3)  ulykkesforsikrings- 
loven  og  4)  loven  om  offentlig  forsorg. 

De  fleste  blinde  ville  fremtidig  få  hjælp  efter  folkeforsikringslovens  be- 
stemmelser om  invalideforsikring,  der  afløste  loven  af  1921  eller  dertil 
svarende  bestemmelser  i forsorgsloven.  Andre  trængende  blinde  kunne  få 
særhjælp  efter  andre  bestemmelser  i forsorgsloven.  Denne  sidste  hjælp  af- 
løste blindel  oven  af  1914. 

Efter  den  nye  invalideforsikringslov  bestod  ydelserne  til  de  forsikrede 
af  et  grundbeløb,  der  var  fælles  med  alderdomsforsikringen,  et  invalide- 
tillæg,  et  blindetillæg  og  et  tillæg  for  børn  under  15  år  samt  eventuelt  et 
hjælpeløshedstillæg.  Grundbeløb  og  tillæg  var  ikke  ens  for  alle  forsikrede, 
men  afhang  af  køn,  civilstand,  bopælens  beliggenhed  og  en  eventuel  ar- 
bejdsindtægts størrelse.  Den  nye  lovgivning  gav  højere  ydelser  end  den 
gamle  invalideforsikringslov  til  de  fleste  blinde.  Det  gjaldt  alle  i hoved- 
staden og  de  fleste  i købstæderne.  Kunne  de  få  børnetillæg  eller  hjælpe- 
løshedstillæg, gjaldt  det  også  alle  i købstæderne  og  i det  øvrige  land.  Men 
uden  disse  tillæg  var  der  nogle,  der  ville  blive  dårligere  stillet  end  hidtil. 
Derfor  indførte  man  en  særlig  ydelse  til  dem,  der  havde  fået  tilkendt  in- 

validerente  før  1933,  således  at  de  ikke  gik  ned  i rente.  Kun  visse  kategorier 
af  nye  invaliderentenydere  blev  derfor  ramt  af  forringelsen  i rentens  størrel- 
se. De  forskellige  ydelsers  størrelse  i 1936  fremgår  af  nedenstående  tabel. 


TABEL  7.  Størrelsen  af  grundbeløb  og  forskellige  tillæg  til  blinde  ifølge 
folkeforsikringsloven.  1936. 


Årlig  ydelse 
i kroner 

I København, 
Frederiksberg 
og  Gentofte 

I købstæder 
og  større 
bymæssige 
bebyggelser 
m.v. 

I det 
øvrige 
land 

Grundbeløb 

Til  ægtepar,  når  begge  opfylder  betingel- 
serne for  at  opnå  rente 

1086 

912 

702 

Til  enlige  mænd  samt  ægtepar,  når  kun 
manden  opfylder  betingelserne  

732 

606 

468 

Til  enlige  kvinder  samt  ægtepar,  når  kun 
hustruen  opfylder  betingelserne  

678 

564 

432 

Tillæg: 

Invaliditetstillæg  

90 

84 

78 

Hjælpeløshedstillæg  

180 

168 

156 

Børnetillæg  for  børn  under  15  år: 

For  første  barn  

144 

120 

96 

Hvert  følgende  barn1)  

72 

60 

48 

Blindetillæg  

120 

112 

104 

l)  Største  børnetillæg  er  henholdsvis  360  kr.,  300  kr.  og  240  kr.  i de  tre  kommune- 
grupper. 

Kilde:  Socialministeriets  tabeller  over  invaliderente  1.  april  1935  og  folkeforsik- 
ringsloven 1933. 

Ydelserne  var  imidlertid  stadig  underkastet  ændringer  på  grund  af  pris- 
talsregulering. 

Den  største  forbedring  fik  blinde  ægtepar  i hovedstaden,  der  tidligere 
havde  fået  1200  kr.,  men  nu  kom  op  på  et  samlet  beløb  af  1506  kr.,  når 
grundbeløb  og  dobbelte  invaliditets-  og  blindetillæg  blev  lagt  sammen, 
d.v.s.  en  stigning  på  25  pct.  Hertil  kom  eventuelle  hjælpeløsheds-  og  børne- 
tillæg. I provinsbyerne  og  landkommunerne  måtte  man  derimod  se  med 
uvilje  på  de  nye  zonegrænser,  og  kvinderne  kunne  ikke  være  tjent  med 
at  få  lavere  rente  end  mænd. 

De,  der  ikke  kunne  få  hjælp  efter  invalideforsikringsloven,  fordi  de  var 
født  blinde  eller  havde  mistet  synet  i barneårene  og  ikke  var  blevet  med- 
lem af  Blindes  sygekasse,  fik  mulighed  for  særhjælp  uden  retsvirkninger 

af  nogen  art  - heller  ikke  tilbagebetaling  - af  samme  omfang  som  efter 
invalideforsikringsloven,  men  udbetalt  efter  forsorgslovens  §§  247  og  248. 
Denne  mærkelige  ordning,  der  viser,  at  socialreformen  ikke  fuldtud  gen- 
nemførte systematiseringen,  var  affødt  af  opretholdelsen  af  forsikrings- 
tanken  i en  af  det  offentlige  ordnet  social  forsorg. 

Andre  blinde,  hvis  erhvervsevne  ikke  var  så  stærkt  nedsat,  at  de  kunne 
oppebære  invaliderente  eller  hjælp  efter  forsorgslovens  §§  247  og  248,  fik 
en  mindre  særhjælp  i trangstilfælde  (d.v.s.  skønsprincip)  efter  forsorgs- 
lovens  § 259.  Det  var  denne  paragraf,  der  afløste  blindeloven  af  1914  og 
senere  dannede  kimen  til  bl.  a.  bistandsydelsen. 

Socialreformens  ydelser  til  de  blinde  var  blandt  andet  på  grund  af  for- 
ringelsen for  nogle  blinde  ikke  helt  efter  Dansk  Blindesamfunds  ønske.  Det 
var  imidlertid  foreningen,  der  havde  sikret  de  blinde  et  særligt  blinde- 
tillæg.  Et  af  de  svage  punkter  var  fradragsreglerne,  d.v.s.  reglerne  om  fra- 
drag i den  offentlige  hjælp  ved  egenindtægt  ud  over  en  vis  størrelse.  Da 
Dansk  Blindesamfund  på  dette  tidspunkt  energisk  arbejdede  på  at  udvide 
de  blindes  erhvervsmuligheder,  således  som  det  skal  omtales  i næste  afsnit, 
fik  fradragsreglerne  en  så  meget  større  betydning  for  de  blinde.  På  trods 
heraf  betragtede  foreningen  dog  socialreformen  som  et  meget  stort  frem- 
skridt for  forbedringen  af  de  blindes  kår. 

4. 


ØKONOMISK  TRYGHED  OG  REVALIDERING 
1936-1961 

1930’erne  kan  siges  at  danne  skel  i Dansk  Blindesamfunds  historie.  Som 
organisation  kunne  Blindesamfundet  i 1936  fejre  25  års  jubilæum  med 
1250  medlemmer.  Vigtige  fremskridt  var  nået  på  blindeforsorgens  område 
såvel  ved  at  skubbe  til  lovgivningsmagten  som  ved  selv  at  yde  hjælp  fra 
Blindesamfundets  betydelige  legatformue,  der  dengang  havde  nået  ca. 
250.000  kr.  Erhvervssagen  var  taget  op  til  løsning,  men  stadigvæk  var  de 
blinde  og  stærkt  svagsynedes  erhvervsmuligheder  begrænset  til  nogle  få 
håndværksfag  og  musik. 

I de  næste  25  år  arbejdede  Dansk  Blindesamfund  videre  med  pensions- 
spørgsmålet, der  stod  i centrum  for  foreningens  virksomhed.  Hertil  kom 
udbygningen  af  den  private  hjælp,  der  fik  et  kraftigt  tilskud  fra  de  årlige 
solgav eindsamlinger  siden  1937.  Endelig  intensiveredes  arbejdet  med  er- 
hvervssagen, og  her  har  Blindesamfundet  også  nydt  godt  af,  at  revaliderin- 
gen i dag  er  trængt  igennem.  For  de  blindes  vedkommende  er  der  dog 
særlige  vanskeligheder  ved  erhvervsmæssig  revalidering,  og  det  må  ikke 
glemmes,  at  uanset  den  bedste  revalidering  kan  ikke  alle  handicappede 
kompensere  for  deres  handicap.  Således  vil  flertallet  af  blinde  sandsynlig- 
vis aldrig  kunne  træde  ind  i erhvervslivet,  da  blindheden  forekommer  i 
forbindelse  med  andre  lidelser.  Derfor  har  den  erhvervsmæssige  revalide- 
ring nok  været  en  vigtig  sag,  men  ikke  den  væsentligste  for  Dansk  Blinde- 
samfund. 

Vanføreudvalget 

Situationen  i 1930’erne  for  erhvervssagen  var  behersket  af  modgående 
tendenser.  På  den  ene  side  var  der  en  stadig  voksende  forståelse  for,  at  de 
blinde  — såvel  som  andre  grupper  af  erhvervshæmmede  — måtte  have  bedre 
beskæftigelsesmuligheder.  En  forståelse,  der  ikke  stod  uden  forbindelse 
med  de  bestræbelser,  der  var  langt  fremme  i udlandet  i forbindelse  med 

arbejdet  for  at  føre  krigsblinde  og  andre  krigsinvalider  tilbage  til  produk- 
tionslivet. 

På  den  anden  side  satte  den  økonomiske  krise,  der  dominerede  her  i 
landet  og  i udlandet  i 1930’erne,  en  stopper  for  de  gode  hensigter.  Det 
blev  mere  nærliggende,  syntes  man  fejlagtigt  nok,  at  skaffe  arbejde  til  de 
mange  fuldt  arbejdsføre,  der  var  arbejdsløse.  Man  var  endnu  ikke  til  sinds 
at  erkende,  at  invalider  har  akkurat  lige  så  megen  ret  til  en  arbejdsplads 
som  et  hvilket  som  helst  andet  menneske. 

Lad  os  alligevel  mere  nøje  fastslå,  hvilke  hensigter  man  havde  over  for 
løsningen  af  de  blindes  og  andre  erhvervshæmmedes  problemer  allerede 
dengang. 

I 1930  nedsattes  vanføreudvalget  for  at  undersøge  behovet  for  særlige 
institutioner  for  behandling,  undervisning  og  oplæring  af  vanføre.  Til 
dette  udvalg  rettede  Dansk  Blindesamfund  og  bestyrelsen  for  blindeinsti- 
tutterne  henvendelse  om  også  at  tage  de  blindes  forhold  under  overvejelse. 
Da  udvalget  helst  forinden  ville  se  virkningen  af  socialreformen  af  1933, 
blev  betænkningen  om  blindeforsorgen  først  færdig  i december  1937. 

Forinden  havde  udvalget  dog  givet  stødet  til  en  ændring  af  de  to  blinde- 
institutters  forhold  for  dermed  at  effektivisere  erhvervsuddannelsen.  Æn- 
dringen bestod  i,  at  instituttet  på  Refsnæs  udelukkende  blev  en  barneskole, 
mens  Blindeinstituttet  i København  først  fik  eleverne  i 15-16  års  alderen 
tillige  med  de  voksne  blindblevne  elever.  Den  nye  ordning  gennemførtes 
i løbet  af  årene  1935-38,  sådan  at  Blindeinstituttet  i København  fra  1938 
gav  en  ungdomsundervisning  for  de  15— 18-årige,  musikuddannelse  og  hånd- 
værksuddannelse. 

Vanføreudvalgets  betænkning  fra  1937  om  en  forbedret  håndværks- 
mæssig uddannelse  af  blinde  skal  ses  på  baggrund  af  de  ringe  vilkår  for 
de  blindes  erhvervsuddannelse,  der  trods  enkelte  fremskridt  fortsat  her- 
skede. Mens  man  kunne  betegne  uddannelsen  i musik  og  klaverstemning 
som  tilfredsstillende,  var  håndværksuddannelsen  for  de  mandlige  elever 
ufyldestgørende.  Den  var  i for  høj  grad  knyttet  til  den  almindelige  skole- 
virksomhed og  foregik  derfor  ikke  i tilstrækkelig  grad  under  værksteds- 
mæssige former.  Der  savnedes  også  en  teoretisk  specialuddannelse  i vare- 
kundskab, regnskabsopstilling  m.v.  Udvalget  foreslog  derfor  oprettelse  af 
en  særlig  håndværksskole  med  eget  forsøgsværksted  i tilslutning  til  Blinde- 
instituttet i København.  Herudover  ønskede  udvalget  ansat  en  teknisk 
konsulent,  der  kunne  vise  nye  veje  for  blindes  erhvervsuddannelse. 

Som  følge  af  1930’ernes  økonomiske  vanskeligheder  og  den  anden  ver- 
denskrigs udbrud  blev  håndværksskolen  aldrig  oprettet. 

Nye  veje 

I samme  periode  viste  også  Dansk  Blindesamfund  nye  veje.  Allerede  i 
sommeren  1937  benyttedes  en  del  af  Bondesamfundets  midler  til  at  sende 
en  tekniker  på  studierejse  i Tyskland  for  at  se,  hvilke  muligheder  indu- 
strien kunne  byde  de  blinde,  og  hvilke  særlige  hjælpemidler  og  forholds- 
regler, som  var  nødvendige  for  at  udnytte  mulighederne.  Erfaringerne  fra 
denne  rejse  viste,  at  blinde  kunne  anvende  deres  arbejdskraft  inden  for  et 
bredt  udsnit  af  industrien,  ikke  mindst  inden  for  den  elektriske  industri, 
på  automobil-  og  cyklefabrikker  og  i forskellige  metalindustrielle  virksom- 
heder. Hertil  kom  arbejde  inden  for  administration  og  forvaltning,  hvor 
blinde  kunne  arbejde  ved  telefonomstillingsborde,  som  stenografer  og  ma- 
skinskrivere. 

Resultatet  blev,  at  Dansk  Blindesamfund  i 1938  gjorde  en  pionerindsats 
i erhvervssagen  ved  oprettelsen  af  låsefabrikken  Blifa  (Blindes  Fabrik). 
Her  var  plads  til  en  halv  snes  blinde,  der  fik  lejlighed  til  at  arbejde  med 
moderne  specialmaskiner  i et  lille  læreværksted  for  senere  at  overgå  til 
normalindustrien.  Blindesamfundets  indsats  på  dette  område  gav  nye  er- 
faringer om  de  vanskeligheder,  som  et  revalideringsarbejde  indebar.  Det 
gjaldt  ikke  mindst  fremskaffelsen  af  arbejdspladser  til  de  revaliderede. 

Omkring  1946-47  oprettede  Blindes  Arbejde  på  Dansk  Blindesamfunds 
opfordring  forsøgsvis  et  hjælpeværksted.  Her  kunne  blinde  få  beskæf- 
tigelse, når  deres  produktive  indsats  var  for  ringe  i forhold  til  andre,  så- 
dan at  normale  værkstedsvilkår  ikke  ville  være  lønnende  for  dem.  Værk- 
stedet blev  snart  efter  støttet  af  Blindeinstituttet  og  Foreningen  til  at 
fremme  blindes  selvvirksomhed. 

I slutningen  af  1930’erne  fik  Blindeinstituttet  en  egentlig  uddannelse  af 
korrespondenter  og  i begyndelsen  af  1940’erne  af  fysioterapeuter. 

U dviklingen  efter  2.  verdenskrig 

Den  anden  verdenskrig  gav  anledning  til  en  kraftig  udvikling  af  alle 
former  for  revalideringsforanstaltninger  i de  krigsførende  lande.  Her  blev 
gjort  en  indsats,  der  langt  overgik  foranstaltningerne  efter  første  verdens- 
krig. Dette  skyldtes  såvel  humanitære  grunde  som  den  presserende  mangel 
på  arbejdskraft. 

Herhjemme  nedsatte  arbejds-  og  socialministeriet  i 1946  et  udvalg,  der 
skulle  videreføre  den  undersøgelse,  som  et  rådgivende  udvalg  inden  for 
ministeriet  tidligere  havde  påbegyndt  med  henblik  på  gennemførelsen  af 
erhvervsmæssige  foranstaltninger  for  erhvervshæmmede.  Udvalget  afgav 

betænkning  i 1950  og  stillede  forskellige  generelle  forslag,  der  skulle  kom- 
me alle  grupper  af  erhvervshæmmede  til  gode,  herunder  blinde  og  svag- 
synede. 

Således  fremhævedes  nødvendigheden  af  en  udbygning  af  de  offentlige 
arbejdsanvisningskontorer,  så  de  kunne  tage  sig  bedre  af  anvisningen  af 
arbejde  til  erhvervshæmmede.  Det  ville  kræve  ansættelse  af  særligt  egnet 
og  uddannet  personale  og  fornøden  lægekyndig  assistance.  Denne  reform 
gennemførtes  i det  store  og  hele  i løbet  af  1950’erne. 

Andre  problemer,  som  udvalget  pegede  på,  mødte  større  vanskeligheder. 
Det  gjaldt  blandt  andet  ønsket  om  en  rationel  beskæftigelses-  og  arbejds- 
terapi  i forbindelse  med  sygehusene,  optræning  og  oplæring  ved  særlige 
kursus  og  kommunale  værksteder  og  optræning  hos  private  arbejdsgivere. 

De  blinde  og  svagsynedes  særlige  problemer  var  imidlertid  allerede  på 
dette  tidspunkt  genstand  for  nye  overvejelser  i en  kommission,  der  ned- 
sattes i 1949  angående  omorganisation  af  forsorgen  for  blinde  og  stærkt 
svagsynede,  hvori  repræsentanter  fra  socialministeriet,  undervisningsmini- 
steriet, blindeinstitutterne  og  Dansk  Blindesamfund  fik  sæde. 

Forinden  denne  kommission  afgav  betænkning,  skete  der  imidlertid  nye 
fremskridt  i erhvervsspørgsmålet  ved  et  samarbejde  mellem  arbejds-  og  so- 
cialministeriet og  Dansk  Blindesamfund. 

Samarbejdet  resulterede  i,  at  fabrikken  Blifa  i 1953  afløstes  af  fabrik- 
ken Erfa.  Her  skulle  blinde  og  svagsynede  nu  optrænes  sammen  med  andre 
erhvervshæmmede  med  det  formål  senere  at  overgå  til  det  normale  er- 
hvervsliv. 

Foranstaltninger  til  gavn  for  blinde  1956 

Kommissionen  fra  1949  afgav  betænkning  i 1955.  Af  betænkningen 
fremgik  det,  at  selv  om  der  var  sket  fremskridt  i erhvervsspørgsmålet,  var 
de  blinde  og  svagsynedes  store  flertal  fortsat  henvist  til  de  gamle  blinde- 
håndværk,  som  kun  bød  på  beskedne  indkomstmuligheder.  Kommissionen 
byggede  i den  henseende  på  en  undersøgelse  af,  hvorledes  det  var  gået  ele- 
ver udskrevet  fra  De  kongelige  Blindeinstitutter  i perioden  1939/40— 
1947/48  og  kvinder  udskrevet  fra  hjemmet  for  arbejdsføre  blinde  kvinder 
på  Mariendalsvej  i 1954.  Undersøgelsen  viste,  at  de  fleste  af  de  under- 
søgte mænd  ernærede  sig  ved  en  kombination  af  invaliderente,  ægtefællens 
indtægt  og  egne  beskedne  arbejdsindtægter.  Kvinderne  underholdtes  næ- 
sten alle  ved  ægtefællens  indtægt  eventuelt  suppleret  med  deres  egen  in- 
validerente. 

Det  stod  nu  klart,  at  en  effektivisering  af  lovgivningen  var  nødvendig, 
hvis  målsætningen,  at  hjælpe  de  blinde  til  så  vidt  muligt  at  kunne  leve  en 
normal  tilværelse,  skulle  nås.  Dette  forudsætter  først  og  fremmest,  at  der 
skaffes  egnet  beskæftigelse  til  det  mindretal,  der  er  i stand  til  at  arbejde, 
så  de  kan  forsørge  sig  selv  og  deres  familie,  og  at  der  gives  dem,  der  ikke 
kan  påtage  sig  erhvervsmæssigt  arbejde  i normalt  omfang,  en  rimelig  øko- 
nomisk sikring  gennem  en  understøttelse. 

Blandt  kommissionens  mange  forslag  var  ansættelsen  af  blindekonsulen- 
ter  nok  det  mest  lovende.  Deres  opgave  skulle  være  at  bistå  blinde  og 
stærkt  svagsynede  såvel  i deres  daglige  tilværelse  som  i erhvervsspørgsmål. 
Behovet  for  sådanne  konsulenter  var  demonstreret  af  Dansk  Blindesam- 
fund,  der  i 1954  med  offentlig  støtte  gennemførte  en  forsøgsordning  i 
Blindesamfundets  Århus-Randers-Viborg  kreds.  Arbejdet  her  viste,  at 
blindeforsorgen  uanset  indberetningssystemet  i de  fleste  tilfælde  alt  for 
sent  kom  i forbindelse  med  dem,  der  bliver  blinde.  Resultatet  er,  at  de  på- 
gældende går  i stå,  bliver  passive  og  initiativløse,  og  en  erhvervsoplæring 
vanskeliggøres,  hvis  den  overhovedet  kan  gennemføres. 

Til  løsning  af  erhvervsspørgsmålet  stilledes  for  det  første  forslag  om 
oprettelse  af  et  forsøgsværksted  i forbindelse  med  Blindeinstituttet  i Kø- 
benhavn. Selve  erhvervsuddannelsen  ønskedes  lagt  uden  for  blindeinstitut- 
terne  under  håndværksmæssige  forhold. 

Dernæst  ønskedes  øget  bistand  til  blinde  i erhvervsspørgsmål.  Således 
skulle  samarbejdet  mellem  blindeinstitutterne,  vedkommende  offentlige  ar- 
bejdsanvisningskontorer, blindekonsulenterne  og  Dansk  Blindesamfund  ud- 
bygges og  formidles  gennem  oprettelsen  af  et  blindenævn,  der  også  skulle 
have  andre  opgaver.  Blindenævnet  skal  således  være  rådgivende  organ  for 
socialministeren  og  følge  udviklingen  inden  for  lovens  område  og  tage 
initiativet  til  forbedringer. 

For  det  tredie  foreslog  kommissionen  en  væsentlig  forøgelse  af  statsstøt- 
ten til  de  „beskyttede”  værksteder,  specielt  aktieselskabet  Blindes  Arbejde. 

Endelig  var  kommissionen  opmærksom  på,  at  et  udvalg  bestående  af 
repræsentanter  for  Dansk  Blindesamfund,  Blindes  Arbejde  og  socialmini- 
steriet arbejdede  med  oprettelsen  af  et  centrallager  for  blinde  håndværkere. 
I første  omgang  oprettedes  i 1956  Dansk  Blindesamfunds  Centrallager. 

Erhvervssagen  støttedes  derudover  indirekte  ved  kommissionens  forslag 
om  en  smidigere  indberetningsordning  med  hensyn  til  blinde  og  undervis- 
ningspligtens indtræden  ved  det  7.  år  i stedet  for  det  8.  år. 

Kommissionens  forslag  blev  fulgt  i folketinget,  og  i 1956  gennemførtes 

en  ny  lov  om  foranstaltninger  vedrørende  blinde  og  stærkt  svagsynede.  Den 
afløste  loven  fra  1926  og  visse  bestemmelser  i forsorgsloven. 

I 1958-59  skete  den  forudsete  sammenslutning  af  Blindes  Arbejde, 
blindeinstitutionernes  hjælpeværksted,  Dansk  Blindesamfunds  Central- 
lager og  den  erhvervsmæssige  afdeling  af  hjemmet  for  arbejdsføre  blinde 
kvinder  på  Mariendalsvej.  Inden  for  dette  område  er  der  i dag  ca.  132 
håndværkere  beskæftigede  på  værkstederne  og  ca.  180  hjemmearbejdere. 
Endvidere  blev  fabrikken  ERFA  omdannet  til  aktieselskabet  INERFA, 
idet  Københavns  kommune  og  Landsforeningen  af  Vanføre  nu  også  blev 
deltagere  i det  hidtidige  samarbejde  mellem  socialministeriet  og  Dansk 
Blindesamfund.  Fabrikken  optræner  nu  45-50  elever  med  forskellige  han- 
dicap ved  metalindustri. 

Revalideringsloven  1960 

Forståelsen  for  erhvervsspørgsmålets  betydning  og  vægt  i forhold  til  di- 
rekte pengehjælp  er  yderligere  vokset  efter  denne  lovs  gennemførelse  til 
gavn  for  de  erhvervshæmmede.  Begrebet  revalidering  er  i dag  sikret  en 
central  placering  i socialpolitikken,  således  som  det  direkte  finder  udtryk 
i lov  om  revalidering  af  1960,  hvis  væsentligste  bestemmelser  dog  allerede 
var  gennemført  for  de  blinde  i 1956.  Her  er  formålet  at  føre  såvel  fysisk 
som  psykisk  og  socialt  handicappede  tilbage  til  erhvervslivet  og  bistå  den 
enkelte  til  at  klare  sig  bedre  i dagliglivet.  Tidligere  tiders  gode  hensigter 
søges  virkeliggjort  ikke  mindst  takket  være  den  stadig  stigende  beskæf- 
tigelsesgrad i 1950’erne.  Thi  den  fulde  beskæftigelsespolitik  har  tydeligt 
vist  sig  at  være  den  vigtigste  revalideringsforanstaltning.  Fra  revaliderings- 
loven  af  1960  skal  nævnes  nogle  hovedtræk,  der  også  har  været  til  gavn 
for  de  blinde  og  svagsynede. 

Loven  sikrer  individuel  hjælp  til  revalidering.  Det  kan  dreje  sig  om 
hjælpemidler  til  invaliderede,  hjælp  til  særlig  sygebehandling,  til  optræ- 
ning, oplæring  og  anden  uddannelse,  til  arbejdsmaskiner,  værktøj  og  op- 
nåelse af  selvstændig  virksomhed  m.v.  samt  til  underhold  under  revalide- 
ring. Derudover  er  der  bestemmelser  om  støtte  til  etablering  og  drift  af 
institutioner  og  foranstaltninger,  der  varetager  revalideringsopgaver.  End- 
videre er  der  regler  for  støtte  til  iværksættelse  af  beskyttet  beskæftigelse 
for  invaliderede  og  fortrinsadgang  til  visse  arbejder  for  revaliderede.  En- 
delig er  der  bestemmelser  om  revalideringens  organisation  og  finansiering. 

Loven  er  en  udpræget  rammelov,  således  at  det  ikke  i selve  loven  er 
fastsat,  hvilket  omfang  revalideringsbestræbelserne  vil  få.  Invalideorgani- 
sationerne har  således  peget  på,  at  kommunerne  kan  undlade  at  samarbejde 

med  staten  om  revalideringen,  ligesom  det  er  ubestemt,  hvor  store  beløb 
der  vil  blive  sat  af  til  f.  eks.  etablering  og  drift  af  revalideringsinstitutio- 
ner. Endvidere  er  fortrinsadgangen  for  de  erhvervshæmmede  begrænset  til 
visse  arbejder  inden  for  stat  og  kommune,  mens  man  i udlandet  har  eks- 
empler på  det  såkaldte  kvotasystem,  hvorefter  også  private  arbejdsgivere 
er  forpligtet  til  at  beskæftige  en  vis  procent  invaliderede.  løvrigt  i overens- 
stemmelse med  en  henstilling  fra  Den  internationale  Arbejdsorganisation  i 
Geneve  fra  1955. 

Økonomisk  støtte 

Selvom  revalideringens  betydning  var  stigende  i de  25  år  fra  1936  til 
1961,  forblev  de  blindes  vigtigste  indkomstkilde  dog  fortsat  den  offentlige 
hjælp  i form  af  invalideforsikringen  og  hjælpen  efter  forsorgsloven. 

Den  nyeste  opgørelse  af  antallet  af  invalidepensionister  viser,  at  der  er 
knap  2200  invalidepensionister  med  blindhed  eller  svagsynethed  som  hoved- 
invaliditetsårsag. Siden  invalideforsikringens  oprettelse  i 1921  og  frem  til 
1958  var  der  ialt  imødekommet  6000  ansøgninger  om  invalidepension 
med  synssvækkelse  og  blindhed  som  hovedinvaliditetsårsag.  Siden  1933 
havde  ca.  1050  tillige  fået  bistandstillæg.  Derimod  oplyser  invalideforsik- 
ringsrettens statistik  ikke  om,  hvor  mange  der  i dag  har  bistands-  og  pleje- 
tillæg. En  opgørelse  foretaget  af  Dansk  Blindesamfund  viser  imidlertid, 
at  af  knap  2200  medlemmer  mellem  18  og  68  år  har  ca.  1650  bistands- 
eller plejetillæg  i 1961 ; plejetillæg  modtages  dog  kun  af  meget  få. 

Folkeforsikringslovens  bestemmelser  fra  1933  om  invalideforsikringen 
er  udvidet  og  forbedret  adskillige  gange  siden  dengang.  Ændringerne  er 
først  og  fremmest  foregået  efter  den  anden  verdenskrig  og  især  i årene 
1950  og  1960. 

Grundbeløb  og  tillæg  er  forhøjet  flere  gange,  og  der  er  blevet  indført 
nye  tillæg,  der  senere  igen  delvist  er  indregnet  i grundbeløbet.  Grund- 
beløbene er  i perioden  blevet  ens  for  mænd  og  kvinder.  Tillæggene  er  ble- 
vet mere  ensartede  i de  forskellige  kommunegrupper;  invaliditetstillægget 
fuldstændigt  ensartet.  Reglerne  om  fradrag  i invalidepensionen  ved  en  vis 
egenindtægt  er  stadig  lempet. 

Ændringerne  i invalideforsikringen  i 1950  og  1960  var  begge  gange 
grundigt  forberedt  gennem  forudgående  udvalgsarbejde. 

I 1950  erstattedes  de  hidtidige  hjælpeløsheds-  og  blindetillæg  med  et 
bistandstillæg  af  samme  størrelse  som  hjælpeløshedstillægget  og  et  pleje- 
tillæg på  5/3  af  bistandstillægget.  Det  betød  en  reel  forhøjelse  af  ydelsen 

til  de  blinde  til  1752  kr.  pr.  år  i hovedstaden  og  tilsvarende  i det  øvrige 
land,  sådan  som  Dansk  Blindesamfund  havde  ønsket  det. 

Dernæst  skete  der  en  udvidelse  af  kredsen,  der  kunne  få  hjælp,  idet  per- 
soner, der,  uanset  at  de  var  svært  invaliderede,  hidtil  ikke  havde  kunnet  få 
hjælp,  fordi  erhvervsevnen  alligevel  ikke  ansås  for  at  være  nedsat  i det 
omfang,  som  krævedes  for  at  få  invaliderente,  nu  kunne  få  en  bistands- 
og  plejeydelse.  Samtidig  ophævedes  de  tilsvarende  bestemmelser  i forsorgs- 
lovens  § 259  om  blindeunderstøttelse. 

Lovens  bestemmelser  var  iøvrigt  også  gjort  mere  elastiske  ved  ændrin- 
gen af  trediedelsgrænsen  (nedsættelse  af  erhvervsevnen  til  højst  en  tredie- 
del  af  den  normale  som  betingelse  for  invaliditet)  til  en  bestemmelse  om, 
at  invaliditet  forelå,  når  erhvervsevnen  må  anses  for  betydelig  nedsat. 

Den  nye  lov  om  invalide-  og  folkepension  af  1960  betød  en  overgang 
til  en  automatisk  sikringsordning  for  invaliditet,  idet  helbredsbetingelserne 
for  optagelse  i forsikringen  og  udelukkelse  i tilfælde  af  restance  bortfaldt. 
Derved  kom  blandt  andet  også  de  biindfødte  og  blindblevne  i barnealde- 
ren, der  hidtil  havde  været  udenfor,  ind  under  loven.  Samtidig  ophævedes 
også  værdighedsbetingelserne. 

Derudover  skete  der  en  forhøjelse  af  bistands-  og  plejetillægget  og  bi- 
stands- og  plejeydelsen.  Ægtepar,  hvor  begge  var  berettiget,  modtager 
fremtidig  det  dobbelte  tillæg  af  enlige. 

Endvidere  indførtes  en  invaliditetsydelse  på  1300-1500  kr.  til  sådanne 
invalider,  der,  selvom  de  ikke  har  behov  for  stadig  bistand  eller  pleje  af 
andre,  dog  har  en  så  alvorlig  lægelig  invaliditet,  at  de  ville  være  berettiget 
til  invalidepension,  hvis  de  ikke  udøvede  erhvervsmæssigt  arbejde. 

Administrationen  af  loven  forenkledes,  og  invalideorganisationerne  blev 
i højere  grad  inddraget  i arbejdet.  Endelig  ændredes  den  hidtidige  præmie- 
betaling fra  indkrævning  i forbindelse  med  sygekassekontingentet  til  at 
blive  indkrævet  over  skattebilletten  med  % procent  af  den  skattepligtige 
indkomst. 

De  fleste  af  disse  ændringer  var  iøvrigt  indeholdt  i De  samvirkende  In- 
valideorganisationers forslag  fra  1956  til  folketingsudvalget,  der  behand- 
lede forslaget  om  folke-  og  invalidepension.  Invalideorganisationernes  øn- 
sker, der  var  sammenfattet  i 17  punkter,  blev  dog  ikke  alle  opfyldt.  Så- 
ledes blev  ønsket  om  ensartet  grundbeløb  og  tillæg  over  hele  landet  og 
dermed  afskaffelse  af  zonegrænserne  først  endelig  gennemført  ved  en  sær- 
lig lov  fra  1960. 

Offentlig  forsorg 

Det  var  først  i 1950,  at  der  skete  større  ændringer  i forsorgslovens  be- 
stemmelser om  hjælpen  til  de  blinde.  Det  skete  som  omtalt  i forbindelse 
med  de  nye  invalideforsikringsbestemmelser.  Herved  bortfaldt  blindelovs- 
bestemmelsen  fra  1914  som  ændret  i 1933  og  erstattedes  af  invaliderenten. 

Overgangen  til  en  automatisk  sikringsordning  ved  invalideforsikrings- 
loven i 1960  betød,  at  begrebet  kronisk  syge  kunne  udgå  af  sprogbrugen, 
idet  §§  247  og  248  om  offentlig  hjælp  til  dem,  der  hidtil  har  holdt  uden 
for  invalideforsikringen,  nu  kunne  bortfalde.  Den  private  forsikringstanke, 
der  havde  medført  dette  skel  blandt  de  invaliderede,  var  nu  afløst  af  en 
mere  tidsvarig  ordning,  der  klarere  afspejlede  den  danske  sociale  sikring 
som  en  offentlig  hjælp  og  ikke  en  privatforsikring. 

Forsorgsloven  indeholdt  herefter  kun  få  bestemmelser  om  støtte  til 
blinde.  Det  gjaldt  den  tidsbegrænsede  underholdshjælp  til  en  familie,  hvis 
forsørger  var  „anbragt“  på  blindeinstitut,  understøttelse  i trangstilfælde 
til  forsorgen  af  et  blindt  barn  og  visse  børneværnsbestemmelser.  Vigtigst 
var  imidlertid  bestemmelserne  om  særforsorgen  for  blinde.  Det  er  også 
forsorgsloven,  der  indeholder  reglerne  om  blandt  andet  forsørgelse,  kur  og 
pleje  af  blinde  på  de  statsanerkendte  blindehjem,  og  om  statens  betaling  af 
udgifterne  for  trængende  blinde  på  disse  hjem.  En  opgørelse  over  antallet 
af  blinde  under  særforsorgen  siden  1933  viser,  at  der  kun  er  sket  en  svag 
stigning  fra  ca.  300  til  ca.  375.  Statens  udgifter  til  særforsorgen  for  blinde 
beløb  sig  til  8 mili.  kr.  i 1958-59  eller  kun  5 pct.  af  de  samlede  særfor- 
sorgsudgifter. 

Loven  om  hjemmehjælp  fra  1958  betød  en  nydannelse  inden  for  social- 
lovgivningen, idet  dog  København  allerede  havde  gennemført  en  sådan 
ordning  i 1955.  Herefter  kan  særlige  hjemmehjælpere  bistå  gamle  og  in- 
validerede med  hjælp  i den  daglige  husholdning,  således  at  de  kan  blive 
boende  i deres  egen  lejlighed  i stedet  for  at  blive  plejet  på  en  særlig 
institution. 

Boligstøtte 

Ud  over  den  lovgivning,  der  allerede  er  nævnt  omfattende  de  blinde, 
blev  disse  også  inddraget  under  boligstøttelovgivningen  siden  1951. 

Den  aktuelle  baggrund  var  den  stadig  voksende  forskel  mellem  lejen  i 
nybyggeriet  og  den  gamle  boligmasse,  hvor  huslejen  var  låst  fast  på  1939- 
niveauet.  Det  blev  derved  mere  og  mere  åbenbart,  at  der  var  opstået  et 
presserende  boligproblem  for  invaliderentemodtagerne  og  modtagere  af 

hjælp  til  kronisk  syge,  idet  de  ikke  havde  råd  til  at  leje  en  bolig  i nybyg- 
geriet. 

Lovgivningen  af  1951  åbnede  mulighed  for,  at  invaliderentemodtagere 
og  modtagere  af  hjælp  til  kronisk  syge  nu  kunne  få  bolig  i de  særlige  al- 
dersrentemodtagerboliger, der  var  blevet  opført  siden  1937.  Her  var  lejen 
særlig  lav.  Såfremt  den  pågældende  invaliderede  var  vanskeligt  stillet  i 
økonomisk  eller  anden  henseende  og  lejer  i en  ejendom,  hvis  opførelse  var 
påbegyndt  efter  1.  juli  1951  med  statslån,  ville  vedkommende  kunne  få 
lejenedsættelse  på  lige  fod  med  aldersrentemodtagere.  Endvidere  åbnede 
den  nye  lovgivning  mulighed  for,  at  indenrigs-  og  boligministeriet  kunne 
kræve  en  passende  del  af  lejlighederne  i nybyggeriet  indrettet  til  invalide- 
rentemodtagere og  dermed  ligestillede. 

Disse  bestemmelser  blev  udvidet  ved  byggestøtteloven  af  1955,  idet  inva- 
liderentemodtagere blev  helt  ligestillet  med  aldersrentemodtagere,  ligesom 
også  mindrebemidlede  blev  inddraget  under  loven  tillige  med  husstande, 
hvortil  ikke  lejeren,  men  én  eller  flere  invaliderede  personer  hørte.  En  del 
blinde,  navnlig  i København,  har  haft  mulighed  for  at  nyde  godt  af  disse 
bestemmelser.  Hertil  føjedes  statslånsmuligheder  for  boliger  til  syge  og 
svagelige  og  for  indretningen  af  særlige  kollektive  anlæg. 

Ændringerne  fulgte  på  disse  punkter  betænkningen  om  Boliger  for  inva- 
liderede, der  var  udarbejdet  af  et  udvalg,  hvor  blandt  andet  invalideorga- 
nisationerne var  repræsenteret.  Dette  udvalg  udarbejdede  iøvrigt  en  sær- 
lig vejledning  til  de  interesserede  parter,  arkitekter,  bygherrer  m.  fl.,  om 
indretning  af  lejligheder  for  invalider. 

Ved  boliglovens  ændring  med  loven  om  boligbyggeri  af  1958  skete  der 
en  koncentration  af  det  offentliges  støtte  til  kun  at  omfatte  befolknings- 
grupper med  særligt  udtalt  behov,  således  at  invalider  fortsat  blev  støttet. 
Lovgivningen  betød  på  visse  punkter  en  udvidelse.  Således  kunne  nu  blinde 
og  gangbesværede  i den  ældre  boligmasse  også  få  støtte  i visse  tilfælde, 
ligesom  invalider  med  børn  blev  bedre  stillet  end  hidtil. 

Dansk  Blindesamfunds  arbejde 

Ved  siden  af  den  offentlige  bistand  til  de  blinde  og  svagsynede  og  Dansk 
Blindesamfunds  arbejde  på  dette  område,  der  er  styrket  gennem  samarbej- 
det med  andre  invalideorganisationer,  står  Blindesamfundets  egen  hjælp 
til  såvel  medlemmer  som  ikke-medlemmer.  Denne  hjælp  er  nået  ud  til 
stadig  større  kredse  af  blinde  og  svagsynede  på  grund  af  etableringen  af 
blindekonsulentordningen  i 1955. 

Af  tabel  8 fremgår  det,  at  medlemstallet  er  mere  end  fordoblet  i de 


35 


TABEL  8.  Udviklingen  i Dansk  Blinde  samfund  s medlemstal. 


1912  265  1936 

1916  474  1941 

1921  721  1946 

1926  859  1951 

1931  981  1956 

1961 


Kilde:  Dansk  Blindesamfunds  årsberetninger. 


1249 

1355 

1505 

1590 

1924 

3121 


sidste  25  år.  Stærkest  har  stigningen  været  i de  sidste  5 år,  hvor  blinde- 
konsulenterne  er  kommet  i forbindelse  med  helt  nye  kredse  af  blinde  og 
foreløbig  har  besøgt  knapt  5000  blinde  og  svagsynede. 

Blindesamfundets  medlemskreds  er  fordelt  ud  over  hele  landet,  jvf. 
tabel  9.  København  har  naturligt  til  stadighed  haft  en  meget  stor  andel 
af  medlemmerne. 


TABEL  9.  Lokalkredsenes  medlemstal. 


Lokalkreds 

31/3  1912 

31/12  1936 

31/3  1961 

Aalborg  

15 

78 

165 

Aarhus  - Randers  - Viborg 

22 

150 

406 

Fyn  

19 

101 

242 

Kolding  - Skanderborg 

13*) 

102 

220 

København  

88 

429 

1315 

Lolland-Falster  

8 

52 

78 

Sjælland-Møn  

20 

147 

320 

Sønderjydsk  

72 

119 

Vendsyssel  

21 

42 

109 

Vestjydsk  

19 

76 

147 

Samlet  medlemstal  

225 

1209 

3121 

*)  Vejle.  Kilde:  Se  tabel  8. 


Privat  økonomisk  støtte 

Blindesamfundets  arbejde  for  at  forbedre  de  blindes  økonomiske  status 
voksede  betydeligt  fra  samfundets  første  25  år  til  de  næste  25  år.  Den 
væsentligste  årsag  har  været  den  store  hjælp,  organisationer,  virksomheder 
og  private  har  ydet  ved  de  årlige  solgaveindsamlinger  siden  1937.  Alene 
indsamlingen  i 1959/60  indbragte  et  nettooverskud  på  ca.  550.000  kr.  Ved 
siden  heraf  har  Blindesamfundet  til  stadighed  modtaget  betydelige  testa- 
mentariske og  andre  gaver.  På  grund  af  denne  støtte  har  foreningen  kun- 
net konsolidere  sin  hjælpevirksomhed  ved  opbygningen  af  en  stor  legat- 

formue,  der  i 1960  var  steget  til  5 mili.  kr.,  hvortil  kommer  andre  fonds 
til  ca.  3 mill.  kr. 

Med  disse  midler  har  foreningen  kunnet  udbetale  betydelige  understøt- 
telser. I 1960  drejede  det  sig  således  om  ca.  400.000  kr.  Herudover  har 
foreningen  også  ydet  rentefrie  lån. 

Boliger 

Huslejehjælpen  har  altid  udgjort  en  vigtig  post  i Blindesamfundets 
hjælpearbejde.  I de  første  25  år  byggedes  hjørneejendommen  Randers- 
gade/Bogensegade  på  Østerbro  i København.  Allerede  i 1936  udvidedes 
denne  med  endnu  20  lejligheder  til  blinde.  Derefter  skulle  der  gå  godt 
10  år,  førend  Blindesamfundet  atter  kunne  bygge  et  boligkompleks.  Denne 
gang  byggedes  et  solgavehjem  i Nærum  for  at  afhjælpe  behovet  hos  hårdt 
handicappede  blinde,  fortrinsvis  døve.  Der  fandtes  i forvejen  kun  få  hjem 
for  blinde  mænd  med  andre  lidelser.  I 1949  kunne  hjemmet  indvies  med 
bolig-  og  arbejdsplads  til  10-12  blinde.  Efter  oprettelsen  trådte  social- 
ministeriet til  med  et  meget  betydeligt  driftstilskud. 

Umiddelbart  efter  boligstøtteloven  af  1951  udkastede  Blindesamfundet 
planer  om  et  byggeprogram,  der  skulle  give  lejligheder  til  såvel  medlem- 
mer, der  selv  kunne  klare  egen  husholdning,  som  til  medlemmer,  der  i 
større  eller  mindre  grad  behøvede  pleje  i det  daglige.  I 1957  var  en  del 
af  programmet  gennemført,  idet  man  kunne  indvie  kollektivhuset  Sol- 
gaven i Vanløse  i København  med  63  moderne  og  billige  lejligheder  til 
blinde.  Her  indrettedes  også  klublokaler  og  hobbyrum. 

Planerne  til  endnu  et  kollektivhus  med  144  lejligheder  ligger  i dag  fær- 
dige. I 1959/60  påbegyndte  opførelsen  af  plejehjemmet  i Valby  i Køben- 
havn, der  får  plads  til  80  beboere.  Det  indvies  i forbindelse  med  Blinde- 
samfundets 50  års  jubilæum. 

Kulturelt  arbejde 

Samtidig  med  løsningen  af  disse  opgaver  er  der  vokset  et  kulturelt  ar- 
bejde frem,  sådan  at  medlemmerne  ved  deres  samvirke  har  givet  hinanden 
et  rigere  liv. 

Allerede  i 1920’ernes  midte  oprettede  Dansk  Radioklub  „Radiofonden 
for  blinde  og  vanføre“.  Senere  dannedes  „Dansk  Radiohjælpefond“.  Dansk 
Blindesamfund  har  jævnsides  med  disse  fonds  givet  radioapparater  til 
mange  blinde,  der  da  også  ifølge  blindeundersøgelsen  i 1955  jævnlig  hører 
radio.  Den  kontakt,  de  blinde  derved  har  med  omverdenen,  kan  vanskeligt 
overvurderes. 

Siden  1933  har  flere  større  københavnske  teatre  givet  fribilletter  til 
Dansk  Blindesamfund  til  fordeling  blandt  medlemmerne. 

Arbejdet  for  at  skaffe  blinde  og  svagsynede  et  feriested  medførte  i 1937 
oprettelsen  af  et  feriehjem  i Hobro,  Østerskov,  takket  være  et  samarbejde 
mellem  Ambulancedagens  komité  i Hobro,  Hobro  kommune  og  landsind- 
samlingen i 1935.  Forskellige  virksomheder  gav  tilskud  til  hjemmets  udstyr. 

I midten  af  1950’erne  udvidedes  hjemmet  i Hobro,  således  at  der  i de 
senere  år  har  været  omkring  500  feriegæster  i Hobro  i løbet  af  sommeren. 
Hertil  kommer  et  særligt  julearrangement  for  foreningens  medlemmer. 
Fra  1949  blev  feriemulighederne  yderligere  udvidet  gennem  åbningen  af 
blindeinstituttet  på  Refsnæs  for  feriegæster. 

Blindeinstituttet  i København  erhvervede  kort  efter  den  anden  verdens- 
krig en  grund  ved  Staunsholt  ved  Furesøen.  Her  er  Blindeinstituttet  og 
Dansk  Blindesamfund  i færd  med  i fællesskab  at  oprette  en  institution, 
der  skal  tjene  som  lejrskole  for  Blindeinstituttet  og  ferie-  og  rekreations- 
hjem for  Blindesamfundet.  For  Dansk  Blindesamfund  betyder  det,  at  man 
opnår  et  feriehjem  både  i Jylland  og  på  Sjælland.  Meningen  er  at  undgå 
en  yderligere  udvidelse  af  feriehjemmet  i Hobro,  hvad  der  ellers  let  kunne 
have  frataget  hjemmet  dets  hjemlige  karakter. 

Forskellige  hjælpemidler  står  i dag  til  de  blinde  og  svagsynedes  rådig- 
hed. Invalideforsikringsretten  betaler  således  førerhundene,  der  bistår  den 
blinde  i færdslen.  Af  en  anden  karakter  er  Invalideforsikringsrettens  hjælp 
til  anskaffelse  af  skrivemaskiner  og  siden  1957  også  båndoptagere.  Gen- 
nem invalideforsikringen  er  der  i de  seneste  år  fordelt  ca.  300  båndopta- 
gere om  året  til  blinde  og  svagsynede.  Dansk  Blindesamfund  kan  derfor 
nu  udsende  en  lydavis  på  bånd  to  gange  om  ugen  med  nyheder,  kronik- 
ker o.  1.  Også  medlemsbladet  udsendes  nu  på  bånd  ved  siden  af  sorttryk- 
og  punktskriftudgaverne.  Endelig  har  Statens  bibliotek  for  blinde  ladet 
indlæse  bøger  på  bånd. 

Dansk  Blindesamfunds  arbejde  for  medlemmerne  er  ikke  udtømt  her- 
med. I det  daglige  hjælpes  medlemmerne  ved  ansøgninger  til  det  offent- 
lige,  og  foreningen  administrerer  forskellige  offentlige  hjælpeforanstalt- 
ninger som  f.  eks.  socialministeriets  rejsehjælp.  Der  er  iøvrigt  tale  om 
mange  arter  af  rejselettelser  af  økonomisk  art  såvel  på  stats-  og  privat- 
baner som  på  visse  skibsruter  og  ved  bustrafik  ud  over  landet  samt  ved 
lokal  trafik  i de  større  byer.  Over  for  offentligheden  arbejder  foreningens 
valgte  repræsentanter  for  at  skabe  forståelse  for  de  blindes  og  svagsynedes 
problemer  ved  deltagelse  i udvalgs-  og  kommissionsarbejde,  foredragsvirk- 
somhed m.  v.  Endelig  har  Blindesamfundet  sit  eget  trykkeri. 

5. 


SOCIAL  LAGDELING  OMKRING  1961 

Samfundsudviklingen  i de  sidste  50  år  har  ikke  ændret  den  sociale  lag- 
deling i fundamental  henseende.  Den  danske  befolkning  er  fortsat  delt  i 
flere  lag.  Hvert  enkelt  samfundslag  består  af  personer  med  samme  sociale 
anseelse,  samme  økonomiske  vilkår  og  ofte  samme  uddannelse.  Lagdelin- 
gen kaster  også  i dag  lys  over  væsentlige  forskelle  i levevis;  men  disse 
statusforskelle  erkendes  hyppigst  kun  i mindre  grad  af  den  enkelte,  fordi 
vedkommende  lever  inden  for  meget  snævre  cirkler  med  erfaringer  fra  ét 
eller  to  af  lagene. 

Stabiliteten  i lagdelingen  skjules  også  af  den  almindelige  velstandsstig- 
ning i alle  samfundslag.  En  stigning  der  har  forøget  nationalindkomsten 
i faste  priser  pr.  indbygger  med  ca.  90  pct.  fra  1911  til  1959  eller  lige  ved 
en  fordobling  af  mængden  af  varer  og  tjenesteydelser,  man  kan  købe  i dag 
i forhold  til  dengang. 

Statusforskelle  i 1950’ erne 

Den  sociale  lagdeling  her  i landet  i midten  af  1950’erne  blev  analy- 
seret i Svalastogas  undersøgelse  om  prestige,  klasse  og  mobilitet,  der  gen- 
nemførtes ved  Københavns  Universitets  Sociologiske  Institut.  Supplerende 
oplysninger  kan  hentes  i ungdomskommissionens  betænkninger  fra  de  før- 
ste efterkrigsår  og  fra  Det  statistiske  Departements  publikationer. 

To  trediedele  af  befolkningen  synes  villig  til  at  placere  sig  selv  i en 
bestemt  samfundsklasse,  oftest  middelklassen  eller  arbejderklassen.  Tre 
fjerdedele  mener  også,  at  de  kan  se  eller  høre  på  et  menneske,  i hvilket 
samfundslag  det  hører  hjemme. 

Grundlaget  for  lagdelingen  er  den  forskellige  sociale  anseelse,  der  til- 
deles de  forskellige  erhverv.  I Svalastogas  undersøgelse  er  75  erhverv  op- 
stillet i rangorden  efter  deres  anseelse.  Denne  rangorden  adskiller  sig  ikke 
væsentligt  fra  den,  der  kunne  bestemmes  for  året  1911  på  grundlag  af 

hustyendeprocenter.  Fra  rangordenen  for  1953-54  kan  bl.  a.  nævnes  i 
rækkefølge  fra  de  mere  ansete  erhverv  til  de  mindre  ansete:  ambassadører, 
biskopper  og  provster,  godsejere,  grosserere,  fabrikanter,  gårdejere,  små- 
handlende, husmænd  og  arbejdere. 

De  enkelte  erhverv  har  ikke  i særlig  grad  skiftet  plads  i hierarkiet  fra 
1911  til  1950’ erne.  Dog  har  bl.  a.  godsejerne  en  noget  lavere  placering. 
En  ændring  der  afspejler  den  stærke  forskydning,  der  er  foregået  i Dan- 
marks erhvervsstruktur  i retning  af  industrisamfund,  hvilket  har  redu- 
ceret landbrugets  stilling,  hvortil  specielt  kommer  tilbagegangen  for  de 
største  jordbesiddere. 

Det  er  ikke  mindre  vanskeligt  i dag  end  i 1911  at  bestemme  grænserne 
mellem  lagene  og  dermed  også  antallet  af  lag.  Men  hvadenten  man  fore- 
tager en  grovere  eller  finere  opdeling,  vil  det  vise  sig,  at  der  er  store  ind- 
komst- og  navnlig  formueforskelle  mellem  lagene. 

I sammenligning  med  1911  er  den  økonomiske  ulighed  i dag  dog  anta- 
gelig noget  mindre.  Således  er  den  nederste  halvdel  af  de  ansatte  indkom- 
ster nu  kun  fordelt  på  ca.  77  pct.  af  skatteyderne  mod  som  nævnt  ca. 
83  pct.  i 1911.  Formuerne  er  stadig  mere  skævt  fordelt,  idet  de  5 pct. 
bedst  stillede  formueejere  besidder  halvdelen  af  formuerne  her  i landet, 
jvf.  tabel  10. 


TABEL  10.  Fordelingen  af  indkomst  og  formue  i 1908  og  1957. 


Procent  af  skatteydere, 

der  havde  nedenstående  andele 

af  indkomst/formue 

Indkomst 
1908  1957 

Formue 
1908  1957 

1.  (øverste)  fjerdedel  

3 

7 

0 

1 

2.  - 

14 

16 

3 

4 

3.  - 

31 

23 

11 

10 

4.  (nederste)  - 

52 

54 

86 

85 

Tilsammen  

100 

100 

100 

100 

Anm. : Indkomstfordelingen  for  1957  er  beregnet  før  fradrag  for  personlige  skatter. 
Kilde:  Statistisk  tabelværk  VE,  7 og  Statistisk  Årbog  1959. 


Forskellene  i indkomst  og  formue  afspejler  sig  i levestandardforskelle, 
som  det  bl.  a.  fremgår  af  statistisk  departements  forbrugs-  og  opsparings- 
undersøgelse  fra  1955.  Blandt  højere  funktionærer  og  tjenestemænd  i 
byerne  benyttedes  knap  en  femtedel  af  indkomsten  til  fødevarer  o.  lign., 
mens  faglærte  arbejdere  bruger  ca.  en  fjerdedel  og  landarbejdere  godt  en 
trediedel.  Altså  lignende  relative  forskelle  som  konstateredes  i 1911,  dog 

således  at  andelen  til  fødevarer  er  faldet  for  alle  grupper  på  grund  af  den 
almindelige  velstandsstigning. 

Børnenes  skoleuddannelse  er  også  stadig  stærkt  afhængig  af  forældre- 
nes sociale  placering.  Det  er  fortsat  de  liberale  erhverv,  højere  tjeneste- 
mænd  og  større  erhvervsdrivende,  der  sender  deres  børn  i gymnasiet,  mens 
funktionærernes  børn  hyppigst  får  mellemskole-  eller  realeksamen.  Arbej- 
derbørn får  derimod  oftest  alene  en  almenskoleundervisning.  Det  er  så- 
ledes en  meget  træg  mekanisme,  der  skal  overvindes,  førend  der  bliver 
tale  om  lige  udnyttelse  af  børnenes  evner  og  skolevæsenets  muligheder  i 
alle  samfundslag.  Derimod  er  der  sket  en  almindelig  udvidelse  af  det 
samlede  elevtal  i eksamensklasser  fra  en  tiendedel  af  skoleeleverne  i 1911 
til  ca.  en  trediedel  i 1958  i hovedstaden.  For  landet  som  helhed  var  det 
mellem  en  fjerdedel  og  en  femtedel,  der  gik  i eksamensskolen  i 1958. 

Blindes  og  svagsynedes  status 

De  blinde  og  svagsynede  har  også  fået  andel  i den  almindelige  velstands- 
stigning, men  dermed  er  ikke  sagt  noget  om,  hvorvidt  deres  forholdsmæs- 
sige placering  eller  relative  status  i samfundet  er  ændret.  Dette  problem 
skal  nu  belyses. 

Antallet  i beskæftigelse  og  beskæftigelsesmuligheder 

I 1911  havde  to  trediedele  af  de  blinde  mænd  og  en  sjettedel  af  kvin- 
derne i erhvervsmæssig  alder  arbejde  svarende  til  godt  to  femtedele  af 
både  mænd  og  kvinder.  Denne  andel  er  faldet.  I dag  er  der  ca.  650  blinde 
i beskæftigelse,  jvf.  tabel  11,  svarende  til  godt  en  fjerdedel  af  blinde  i 
erhvervsmæssig  alder.  Ved  denne  sammenligning  må  det  haves  i erindring, 
at  tællingen  i 1911  ikke  var  særlig  nøjagtig.  Man  har  nok  i højere  grad 
fået  de  erhvervsbeskæftigede  med,  end  blinde  med  lidelser  der  medførte 
uarbejdsdygtighed.  Den  beregnede  andel  for  1911  er  altså  for  stor.  Der- 
til kommer,  at  tallet  i dag  er  præget  af  det  store  antal  blinde  og  svag- 
synede med  andre  handicap,  navnlig  sukkersyge.  Tallene  - deres  usikker- 
hed til  trods  — demonstrerer  imidlertid  tydeligt  nok,  at  der  ikke  er  tale 
om  nogen  fremgangslinie  i erhvervssagen  for  så  vidt  angår  antallet  af 
erhvervsbeskæftigede.  Det  er  fortsat  et  mindretal  af  blinde,  der  har  mu- 
lighed for  virkelig  beskæftigelse. 

Denne  kendsgerning  kan  måske  blive  noget  tilsløret  af  udviklingen  i 
beskæftigelsesmulighederne;  thi  på  dette  felt  kan  der  noteres  en  udvidelse 
af  de  stillinger,  som  blinde  og  svagsynede  kan  bestride.  Ved  Dansk  Blinde- 
samfunds  start  virkede  blinde  inden  for  håndværk  som  for  eksempel  kurve- 

TABEL  11.  Antallet  af  blinde  i beskæftigelse  fordelt  efter  erhverv.  1961. 


Erhverv  Antal 

Børstenbindere  250 

Vævere  65 

Telefonpassere  60 

Kurvemagere  55 

Organister  45 

Klaverstemmere  30 

Industriarbejdere  30 

Gulvkludevævere  23 

Ansatte  ved  Statens  trykkeri  m.v. 

og  i Dansk  Blindesamfund  20 

Maskinstrikkere  16 

Fysioterapeuter  13 

Kontorfolk  12 

Blindelærere  6 

Blandede  erhverv 25 

I beskæftigelse 650 

Kilde:  Dansk  Blindesamfund. 


mageri  og  børstenbinderi.  Inden  for  andre  erhverv  som  organister,  musik- 
lærere og  pianostemmere.  Blinde  kvinder  virkede  med  håndarbejde  og 
fletning. 

I dag  kan  blinde  også  gøre  sig  gældende  ved  telefonpasning,  jvf.  tabel  11, 
og  ved  kontorarbejde  som  maskinskrivning  og  stenografi.  Nogle  virker  ved 
industrielt  arbejde.  Enkelte  gennemfører  forskellige  former  for  videre- 
gående uddannelse.  De  fleste,  eller  ca.  to  trediedele,  er  dog  fortsat  beskæf- 
tiget inden  for  de  traditionelle  blindeerhverv. 

Økonomisk  status 

De  beskæftigede  inden  for  de  traditionelle  blindeerhverv  bortset  fra 
organister  erhverver  stort  set  arbejdsindtægten  som  et  supplement  til  den 
private  og  offentlige  hjælp.  Den  trediedel,  der  er  beskæftiget  i de  mo- 
derne erhverv  som  f.  eks.  telefonpasning  og  industriarbejde,  modtager  der- 
imod stort  set  normal  betaling  for  deres  arbejde  og  klarer  sig  derfor  uden 
offentlig  hjælp. 

Alt  i alt  er  det  således  få,  der  ikke  først  og  fremmest  er  afhængig  af 
privat  og  offentlig  støtte,  og  her  er  invalidepensionen  af  størst  betydning. 

I det  følgende  skal  der  derfor  foretages  en  sammenligning  mellem  stør- 
relsen af  den  offentlige  hjælp  og  indkomsten  for  ufaglærte  arbejdere  i 
årene  1911,  1936  og  1960.  I det  omfang  der  er  sket  forskydninger  i dette 

forhold,  kan  det  tages  som  udtryk  for  en  ændring  i de  blinde  og  svag- 
synedes  økonomiske  status. 

Omkring  1911,  da  den  ufaglære  arbejder  tjente  ca.  1150  kr.,  når  hen- 
syn tages  til  arbejdsløsheden  for  ufaglærte,  har  det  blinde  ægtepar  måttet 
klare  sig  med  en  offentlig  kontanthjælp  på  under  en  trediedel  af  denne 
indkomst  ligesom  de  gamle.  Eventuelt  er  hjælpen  blevet  suppleret  med 
naturalier  i form  af  varme  måltider  eller  brød.  Den  enliges  kår  foreligger 
der  ikke  tilstrækkelige  oplysninger  om. 

I 1936  var  vilkårene  væsentligt  bedre.  Et  ægtepar  i hovedstaden  havde 
nu  i invaliderente  (incl.  blindetillæg)  1506  kr.,  og  den  enlige  mand  havde 
942  kr.  svarende  til  henholdsvis  ca.  44  pct.  og  ca.  28  pct.  af  den  ufaglær- 
tes årsindkomst  ved  fuld  beskæftigelse,  jvf.  tabel  12.  Reduceres  den  ufag- 
lærtes indkomst  med  indkomsttabet  p.  gr.  a.  arbejdsløsheden  og  forhøjes 
den  med  arbejdsløshedsunderstøttelsen  udgør  invaliderenten  i stedet  ca. 
halvdelen  heraf  for  ægtepar  i hovedstaden  og  en  trediedel  heraf  for  enlige 
mænd. 

I de  25  år  fra  1911  til  1936  var  der  følgelig  tale  om  en  relativ  for- 
bedring af  de  blindes  økonomiske  status.  Hertil  kom  den  almindelige  stig- 
ning i indkomstniveauet  for  alle,  selvom  krisen  i 1930’erne  midlertidigt 
havde  stoppet  yderligere  fremgang. 

Ved  sammenligningen  med  1911  må  det  dog  ikke  glemmes,  at  dengang 
var  den  private  støtte  fra  familien  endnu  af  væsentlig  betydning,  mens 


TABEL  12.  Sammenligning  af  invalidepensionen  for  blinde  med 

en  ufaglært  arbejders  årsindkomst  ved  fuld  beskæftigelse. 

1936  og  1960. 


Årsindk.  for 

ufaglært  Invalidepension  i forhold 
Invalidepension1)  arb.  v.  fuld  til  den  ufaglærtes  årsindk. 

Ægtepar  Enlige  beskæftigelse  Ægtepar  Enlige 

(1)  (2)  (3)  (4)=(1):(3)  (5)=(2);(3) 

kr.  kr.  kr.  pct.  pct. 

Hovedstaden: 


1936  1506  9422)  3405  44  28 

1960  9024  5412  13895  65  39 

Provinsen : 

1936  1185  7262)  3008  39  24 

1960  8448  5094  11840  71  43 


1)  Grundbeløb  + invaliditetstillæg +blinde-/bistandstillæg.  - 2)  Mænd. 

Kilde:  Tabel  7,  Socialministeriets  tabeller  over  invaliderente  1.  oktober  1960  og 
Stat.  Efterr.  1937  og  1961. 

familiebåndene  senere  løsnedes,  sådan  at  en  del  af  den  offentlige  hjælp 
blot  kan  siges  at  udligne  denne  nedgang  i den  private  støtte. 

Fra  1936  til  1960  er  der  sket  en  stærkere  stigning  i invalidepensionen 
for  blinde  end  i den  ufaglærte  arbejders  årsindtægt,  således  at  blinde  ægte- 
par i hovedstaden  i dag  har  to  trediedele  af  den  ufaglærtes  indkomst  ved 
fuld  beskæftigelse  mod  knap  halvdelen  (44  pct.)  i 1936.  I provinsen  ud- 
gør denne  andel  knap  tre  fjerdedele.  Tilsvarende  relative  forbedringer  i 
økonomisk  status  er  sket  for  enlige,  der  bortset  fra  variationen  mellem  ho- 
vedstaden og  provinsen,  jvf.  tabel  12,  nu  får  ca.  to  femtedele  af  den  ufag- 
lærtes indkomst  mod  ca.  en  fjerdedel  i 1936.  Udviklingen  fra  1936  til 
1960  indeholder  iøvrigt  flere  interessante  træk. 

For  de  blinde  invalidepensionister  er  den  største  stigning  i pensionen 
sket  i provinsen  (provinsbyer  og  landkommuner  betragtes  her  under  ét). 
Det  hænger  bl.  a.  sammen  med,  at  invaliditetstillægget  er  gjort  ensartet  i 
de  tre  kommunegrupper,  ligesom  zoneforskellene  i det  hele  taget  er  for- 
mindsket. Ifølge  lovgivningen  fra  1960  skal  zoneinddelingen  helt  ophøre 
fra  april  1962,  sådan  at  man  vender  tilbage  til  ordningen  fra  før  1933. 

Stigningen  for  enlige  har  næsten  svaret  til  stigningen  i pensionen  for 
ægtepar;  men  her  skal  det  erindres,  at  enlige  kvinder  i 1936  havde  deres 
egne  lavere  satser,  således  at  navnlig  enlige  kvinder  har  kunnet  mærke  en 
fremgang. 

Forhøjelsen  af  pensionerne  må  naturligvis  sammenholdes  med  prisstig- 
ningen siden  1936,  der  har  beløbet  sig  til  ca.  164  pct.  Den  reelle  for- 
højelse af  pensionernes  købekraft  har  derfor  ligget  på  mellem  218  og  270 
pct.,  således  at  pensionerne  i dag  gennemsnitligt  kan  købe  3^4  gange  så 
meget  som  i 1936. 

Den  reelle  forhøjelse  af  de  ufaglærte  arbejderes  årsindkomst  har  været 
på  ca.  150  pct.,  og  i modsætning  til  pensionisternes  forhold  har  fremgan- 
gen været  stærkere  i hovedstaden  end  i provinsen.  Dette  har  medvirket  til 
at  give  invalidepensionisterne  i provinsen  den  stærkeste  relative  forbedring 
i deres  økonomiske  status. 

Endelig  må  man  være  opmærksom  på  den  større  beskæftigelsesgrad  for 
de  ufaglærte  i dag  i forhold  til  1936.  Den  kan  betragtes  som  et  ekstra  til- 
læg i de  ufaglærtes  indkomst.  Det  betyder  omvendt,  at  invalidepensioni- 
sternes relative  forbedring  er  noget  mindre  end  antydet. 

Havde  man  i det  foregående  i stedet  valgt  at  sammenligne  de  blinde  og 
svagsynedes  stilling  med  faglærte  arbejderes  vilkår,  ville  den  relative  for- 
bedring have  været  mindre,  idet  de  faglærte  har  øget  afstanden  til  de 
ufaglærte  siden  1936,  dog  kun  med  nogle  få  procent.  Derimod  har  inva- 

lidepensionisterne  forbedret  deres  stilling  en  kende  i forhold  til  folkepen- 
sionisterne i de  sidste  25  år  ifølge  en  undersøgelse  foretaget  af  arbejds-  og 
socialministeriernes  statsvidenskabelige  konsulent  i 1958. 

Ved  en  vurdering  af  den  faktisk  stedfundne  udvikling  i samtlige  inva- 
lidepensionisters relative  status  må  der  tages  hensyn  til  de  bedre  fradrags- 
regler for  egenindtægt,  der  er  gennemført  siden  1936.  For  de  blindes  ved- 
kommende er  dette  imidlertid  af  mindre  interesse,  fordi  egenindtægten  ikke 
spiller  en  særlig  fremtrædende  rolle.  For  den  gruppe,  der  må  nøjes  med 
pension,  synes  det  ikke  urimeligt  at  spørge,  om  det  er  socialt  forsvarligt 
kun  at  sikre  en  person  i sin  bedste  alder  under  halvdelen  af  en  ufaglært 
arbejders  årsindkomst.  Bortset  fra  det  politiske  spørgsmål  om  en  alminde- 
lig hævning  af  de  sociale  ydelser,  synes  det  påkrævet  at  rette  opmærksom- 
heden mod  en  anden  fordeling  af  det  samlede  udgiftsbeløb  svarende  til  de 
faktiske  behov,  og  det  var  også  et  af  formålene  med  den  statsvidenskabe- 
lige konsulents  undersøgelse  fra  1958.  En  sådan  ny  fordeling  må  dog  for- 
udsætte visse  forudgående  undersøgelser. 

Beskæftigelse  og  økonomisk  hjælp  er  forholdsvis  let  målelige  størrelser, 
og  i det  foregående  er  angivet  nogle  hovedlinier  for  udviklingen  i disse  for- 
hold fra  1911  via  1936  op  til  i dag.  Hovedindtrykket  har  været  fremgang 
og  bedre  forhold  for  de  blinde  og  svagsynede  i disse  perioder.  Der  er  imid- 
lertid fortsat  et  par  vigtige  spørgsmål,  der  står  ubesvarede. 

Det  ene  er,  i hvilket  omfang  blinde  og  svagsynede  i dag  er  mere  akcep- 
teret  i samfundet  end  tidligere.  Er  der  også  sket  fremskridt  på  dette  felt, 
og  i hvilken  grad  foregår  der  en  urimelig  diskrimination? 

Det  andet  spørgsmål  angår  trivslen  i dagliglivet.  Fra  blindeundersøgel- 
sen  ved  vi,  at  de  blinde  mænd  ligesom  den  øvrige  befolkning  for  nogles 
vedkommende  deltog  i en  ret  omfattende  selskabelighed  og  mødevirksom- 
hed, mens  andre  levede  overordentlig  isoleret.  For  de  blinde  kvinders  ved- 
kommende er  der  tale  om  ret  stor  isolation,  og  de  omgås  i mange  tilfælde 
kun  deres  familie ; men  om  det  svarer  til  den  øvrige  kvindelige  befolkning, 
ved  vi  ikke  meget  om.  Familiedannelsen  blandt  blinde  er  i dag  i modsæt- 
ning til  1911  ikke  forskellig  fra  den  øvrige  befolkning,  idet  giftermålshyp- 
pighed og  børnetal  er  som  forventet. 

Spørgsmålene  om  de  blindes  akceptering  og  trivsel  er  her  kun  antydet. 
Det  er  svære  spørgsmål  at  behandle;  men  det  er  problemer,  som  social- 
forskningen må  tage  op  til  undersøgelse  på  et  mere  eller  mindre  generelt 
grundlag,  da  det  bl.  a.  er  i disse  problemer,  at  fremtidens  socialpolitik  lig- 
ger gemt. 

